MUATNAIK FOTO 'MESRA' - NETIZEN SPEKU EMMA & ABANG SYED SADDIQ BERCINTA?

Baru-baru ini, pelakon Emma Maembong telah mencetuskan teka-teki apabila memuatnaik sekeping foto bersama seorang jejaka bernama Syed Abdullah yang merupakan abang kepada Menteri Belia dan Sukan, Syed Saddiq.

Menerusi laman Instagram (IG) miliknya, pelakon drama 'Awak Suka Saya Tak' itu telah berkongsi sekeping foto bersama Syed beserta ucapan hari lahir.

"Happy birthday @syedabdullah1989. May Allah bless you," tulisnya secara ringkas yang meraikan ulang tahun kelahiran Syed yang ke-30 di Johor semalam bersama adiknya, pelakon Chacha Maembong.

Apatah lagi aksi mereka yang agak 'mesra' dan sering beberapa kali muncul di mana-mana bersama Emma dan raka-rakan yang lain.

Klik untuk gambar besar

Biarpun tidak mengumumkan secara langsung status jejaka berkenaan namun ramai peminatnya meneka jejaka itu pengganti pelakon Kamal Adli. Serentak dari itu, rata-ratanya peminat mendoakan agar hubungan Emma dan Syed berpanjangan serta bahagia.

Bagaimanapun, kalau diikutkan, Emma memang pernah memberitahu dia berkawan baik dengan Syad Saddiq dan abangnya itu. Malah, perkenalan itu sudah terjalin sejak sekian lamanya.

Sekadar info, Emma dan Kamal pernah menjalinkan hubungan percintaan selama tiga tahun namun hubungan mereka berakhir pada 25 Oktober 2017.

www.myartis.com / Sumber & foto: Astro Gempak, Media Hiburan, Instagram Emma Maembong & Syed Abdullah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASIR KATA SEARCH HANYA ADA SATU, TIADA DUA ATAU TIGA

"Kita tak nak ia berlaku. Search hanya ada satu, tiada dua atau tiga. Search adalah kumpulan yang terpimpin bukan dipimpin. Ia adalah kumpulan yang paling senior dalam 'rock scene' di Malaysia. Kita tak boleh biarkan Search diperkotak-katikkan oleh mana-mana pihak terutama pihak ketiga dari luar yang cuba buat sesuatu perkara yang tidak dapat persetujuan kami secara rasmi.

"Kita sekarang bekerja dengan pengasas Search. Orang yang meletak batu asas Search, orang yang memilih nama Search," itulah kata pemain bass Search, Nasir Daud, 61, yang mengakui tidak dibenarkan untuk membuat apa-apa kenyataan berkenaan kumpulan terbabit.

Ia berikutan tular gambarnya bersama Amy, Hillary dan Man Kidal yang kembali bergabung membentuk Search menerusi media sosial semalam. Nasir yang dihubungi, bagaimanapun menjelaskan, apa yang dilakukan mereka adalah untuk memelihara legasi Search dan nama Search daripada terus dirosakkan oleh mana-mana pihak.

Nasir berkata, ini adalah hakikat yang selama ini ramai yang kabur dengan asal usul Search. Menurut Nasir, Search mencari kesudahan bermaruah yang penuh dihormati oleh semua bukan dengan drama sebagainya.

"Hillary ialah orangnya yang meletakkan batu asas Search bersama Zainal Rampa. Kemudian disertai oleh saya dan Amy. Kehadiran Man Kidal pula sangat bernilai kerana dia pernah bersama Search di Red Rooster Hard Rock Cafe, Taman Tun Dr Ismail dan juga album pertama iaitu Cinta Buatan Malaysia.

"Jadi, Man bukan asing bagi Search. Selepas kami berfikir secara masak dan matang, inilah pakej terbaik yang kita ada demi legasi Search, demi peminat dan pengikut Search yang setia selama ini. Kebanyakan mereka tak mahu kumpulan ini rosak ataupun berkesudahan dengan sesuatu yang menyedihkan.

"Itu bukan penamat yang baik. Kita boleh bermula dengan pelbagai ranjau dan duri termasuklah dalam institusi keluarga, pekerjaan dan mana-mana sahaja sepanjang hidup kita. Permulaan dan perjalanan ini akan menempuh pelbagai cerita. Itu juga yang Search lalui.

"Tapi apa yang penting ialah pengakhiran. Untuk 'line up' ini kita tak nampak ada kecacatan kerana ini  adalah anggota asal Search termasuklah Hillary yang memilih nama ini. Tapi apa yang saya percaya dan sahih adalah Hillary memilih nama dari satu majalah dokumentari yang dibaca iaitu InSearchOf.

Dia buang In dan Of maka terhasillah Search. Kumpulan ini kekal sehingga kini dan Hillary berkesempatan buat tiga album dengan kami. Selepas ini kami ada perancangan baru untuk Search. Kami akan turunkan semua pengalaman dalam satu karya tak lama lagi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH TERKINI ADAM & ALIFF, BABY KEMBAR ZIZIE IZZETE

Pada 29 Disember 2017, Zizie Izzte telah selamat melahirkan anak kembar lelaki yang diberi nama Adam dan Aliff.

Zizie menerusi profile Instagramnya telah memuatnaik gambar wajah terkini si kembar yang bakal genap sebulan pada 29 Januari ini.

Untuk makluman, Zizie atau nama sebenarnya Zizie Izette Abdul Samad, 39, bernikah dengan Ahli Parlimen Kinabatangan, Bung Moktar Radin pada Disember 2009.

Sebelum dikurniakan si kembar, pasangan itu mempunyai dua orang anak angkat, Naila Nurjenna dan Aaric Zayn Izette.

Klik untuk gambar lain

Zizie bersama anak angkatnya

www.myartis.com / Sumber: Zizie Izzete IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAJLIS MERISIK - NAS ADILA SERAH PADA JAMAL ABDILLAH

Kecoh satu Malaya semalam apabila Raja Pop Datuk Jamal Abdillah, 54, digosip bakal merisik penyanyi Nas Adila, 27. Iyalah... sebelum ini Jamal sudah lama menduda dan berita tersebut seolah mengejutkan segelintir pihak dari tidur.

Namun bila soalan ini diajukan kepada Nas sendiri, katanya dia hanya menyerahkan kepada Jamal bagi menjelaskan kepada umum.

Tambah penyanyi itu, tidak manis baginya untuk bercakap mengenai hal merisik kerana dia bimbang akan dipandang serong oleh segelintir pihak.

"Sebagai seorang perempuan rasanya tidak manis untuk saya bercakap mengenai hal-hal berkaitan dengan perkara seperti merisik atau pun perkahwinan dan saya minta maaf kerana tidak boleh memberi apa-apa komen.

"Biarlah Jamal yang memberitahu kepada pihak media," katanya kepada media semalam.

Menurut Nas, sejak dia di undang untuk mengadakan persembahan bersama Jamal di 'Konsert Ekstravaganza Jamal Abdillah - P. Ramlee Dalam Kenangan’ di Istana Budaya pada 30 Mei hingga 2 Jun lalu, dia makin selesa berkawan dengan Jamal.

"Saya akui hubungan kami rapat kerana Jamal sering mengundang saya sebagai rakan duetnya pada persembahan pentas dan selesa dapat bekerjasama dengan beliau," katanya.

Dalam pada itu, Nas berkata, laporan yang mengatakan dia memutuskan hubungan dengan penyanyi Aliff (AF) adalah tidak benar kerana keputusan untuk berpisah dibuat secara bersama.

Jelas Nas, hubungan mereka masih baik selain menganggap mereka sudah tiada jodoh.

Sementara itu, Jamal menerusi pembantu peribadinya meminta sedikit masa untuk menjelaskan mengenai khabar angin majlis merisik yang akan diadakan itu.


IKUT JEJAK - ANAK EIZLAN YUSOF, ZAREEF LALUI 'PAHIT GETIR' JADI PELAKON

"Satu perkara yang saya tanya kepadanya setiap kali pulang daripada set penggambaran, adakah dia rasa berlakon menyusahkan atau menyeronokkan. Zareef jawab dia sangat seronok. Mendengar jawapan itu sahaja sudah cukup untuk saya. Dia tidak pernah mengadu domba mengenai kepayahan yang terpaksa dilalui," demikian kata pelakon berpengalaman Datuk Eizlan Yusof mengenai anak lelaki tunggalnya, Zareef Yusof yang mengikut jejak langkahnya iaitu menjadi seorang pelakon.

Eizlan menjelaskan dia mahupun bekas isteri, Vie Santie Harun tidak berasa sedih melihat anak kedua yang kini berusia sembilan tahun itu muntah kerana terpaksa makan ikan dan menjerit geli apabila badan dilumur lumpur sewaktu menjalani penggambaran drama 'Mak Cun' musim kelima.

Eizlan berkata, dia mengizinkan Zareef terus berlakon walaupun anaknya itu melalui situasi kurang menyenangkan ketika menjayakan beberapa babak dalam drama diterbitkan Erma Fatima. Ketika dihubungi, Eizlan menjelaskan, walaupun Zareef harus melakukan perkara yang tidak digemari sepanjang terbabit dengan penggambaran drama 'Mak Cun' musim terbaru itu, anak lelakinya tidak pernah bersungut.

Klik untuk gambar besar

Sebelum ini Erma mahupun Eizlan sendiri ada berkongsi rakaman video yang menunjukkan Zareef muntah sebaik sahaja babak dia disuap makan ikan oleh Mak Cun tamat. Begitu juga rasa geli yang ditunjukkan Zareef apabila dilumur selut. Kata Eizlan, membintangi drama bersiri 'Mak Cun' adalah kehendak Zareef sendiri dan bukan kerana disuruh dia atau Vie Santie

"Bagaimanapun, sebagai bapa yang juga pelakon selalu berkongsi pengalaman dengan Zareef, saya turut menunjukkan yang saya juga pernah bermandi selut bagi menjayakan sesuatu babak dalam drama mahupun filem. Selepas dijelaskan Zareef akan faham," ujarnya.

Kata Eizlan lagi, anak-anaknya memang meminati dunia lakonan walaupun dia tidak pernah menggalakkan. Cuma, anak kecilnya Vie Zaalia, 6, tidak dibenarkan terbabit dengan dunia lakonan kerana masih kecil. Menurut Eizlan lagi, anaknya hanya dibenarkan berlakon apabila musim cuti sekolah: "Anak sulung saya, Vie Zaara yang kini usia 11 tahun juga meminati dunia lakonan. Malah, Zaara dan Zareef juga sebelum ini sudah menjayakan iklan".

www.myartis.com / Sumber & foto: Harian Metro & Instagram Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU ALLAHYARHAM SHARIFAH AINI KEMBALI KE RAHMATULLAH

Akibat penyakit radang paru-paru, ibu kepada Biduanita Negara, Allahyarham Datuk Sharifah Aini iaitu Sharifah Noor Syed Ahmad Al-Attas, 88, telah meninggal dunia di sebuah hospital di Singapura, awal pagi ini. Berita pemergian arwah Sharifah Noor disahkan cucunya, Aliff Omar Ali.

"Saya diberitahu arwah menghidap penyakit radang paru-paru dan dimasukkan ke hospital, sebelum menghembuskan nafas terakhir, hari ini. Saya sudah lama tidak menemui arwah yang menetap di Singapura, tetapi sentiasa berhubung menerusi panggilan video untuk bertanya khabar. Semoga roh arwah dicucuri rahmat dan ditempatkan di kalangan insan beriman serta beramal soleh," jelas Aliff menerusi mesej aplikasi WhatsApp.

Sementara itu, rakan baik arwah Sharifah Aini, Rosman Jasmi berkata, dia bersama Aliff, isteri, anak serta keluarga mentua Aliff pernah ke Singapura menziarah arwah Sharifah Noor pada Aidilfitri, beberapa tahun lalu.

"Kami melawat arwah yang menetap bersama suami, Musa Baba dan anak-anaknya selepas pemergian arwah Sharifah Aini, beberapa tahun lalu. Secara kebetulan, Aliff baru sahaja menimang cahaya mata pertama, jadi mahu memperkenalkan cicit sulung kepada arwah dan keluarga di Singapura," katanya.

Klik untuk gambar besar

Kata Rosman, dia terkejut mendapat perkhabaran pemergian arwah pada subuh tadi. Kongsi Rosman lagi, sebelum ini, arwah pernah ditimpa kemalangan menyebabkannya cedera dan patah.

"Sebenarnya, keadaan arwah sudah tidak sihat sejak pemergian arwah Sharifah Aini. Arwah memberitahu saya keadaannya uzur ketika menghadiri majlis pengebumian arwah Sharifah Aini, lapan tahun lalu. Malah, arwah pengsan di Tanah Perkuburan Islam Bukit Kiara, Kuala Lumpur. Beliau tidak menyangka arwah Sharifah Aini pergi dahulu, memandangkan dirinya yang uzur dan sakit tua.

"Arwah selalu berulang-alik ke masjid dengan menaiki bas. Satu hari, bas dinaiki mendapat kemalangan. Arwah yang berada dalam bas terjatuh dan cedera. Keadaannya agak teruk kerana ada anggota badan yang patah. Sejak itu, keadaan kesihatan arwah mula merosot," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA CUBA JE" - FATIN AFEFFA TAMPIL BERHIJAB, NETIZEN DIPUJI CANTIK

Menerusi satu entri yang dimuat naik di laman Instagram, pelakon Fatin Afeefa telah berkongsi foto dirinya memakai hijab dan ia telah mendapat perhatian netizen. Rata-rata netizen memuji wajah Fatin  kelihatan begitu cantik mengenakan hijab dan mula mendoakan pelakon itu bakal mengubah penampilannya suatu hari nanti.

Tidak kurang juga ada yang mengusik Fatin kelihatan cantik umpama bidadari selain ada yang tertanya-tanya adakah pelakon filem 'Tentang Bulan' itu memberikan 'hint' untuk berhijab. Bagaimanapun menerusi ruangan komen, Fatin turut membalas komen-komen peminatnya: "saya cuba je". Terdahulu, Fatin juga dikenali sebagai selebriti yang peramah dan sering membalas komen-komen peminat di Instagram.

Klik untuk gambr besar

www.myartis.com / Sumber & foto: Astro Gempak & Instagram Fatin Afeefa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RASA BERSALAH, RALAT SELAGI ISU TAK SELESAI" - FATTAH AMIN NAFI TIPU, ANIAYA

Pelakon dan penyanyi Fattah Amin sebelum ini terpalit dengan dakwaan seakan menipu duit peminat apabila salah seorang agen produk MRP Sup DIET & Berrytox yang diusahakan oleh beliau dibawah syarikat miliknya, MRP International Sdn Bhd mengeluh, produk mereka tidak dapat dijual gara-gara Fattah tidak lagi aktif mempromosikan produk makanan kesihatan itu.

Pelbagai spekulasi mula tercetus, siapa yang benar dan siapa pula yang bersalah? Enggan berdiam diri, Fattah menerusi satu sidang media khas yang diadakan semalam itu menjelaskan beliau sama sekali tidak terlibat berhubung kes penipuan tentang produk tersebut.

Kata Fattah, kira-kira 80 stokis yang menjual produk kesihatan itu sebenarnya ditipu oleh rakan kongsinya yang kini sudah melarikan diri. Fattah dihimpit dengan rasa bersalah teramat sangat namun beliau gagal untuk menghubungi rakannya itu yang bertanggungjawab terhadap operasi MPR International Sdn Bhd.

"Saya rasa bersalah, ralat dan tidak dapat tidur selagi isu ini tidak dapat diselesaikan. Apabila saya mendapat tahu perkara ini hujung tahun lepas, saya cuba hubungi rakan kongsi saya bagi mendapatkan penjelasan, tapi usaha itu gagal. Jadi dalam isu ini, saya seorang selebriti saya yang terkena tempias dan semua orang akan cari saya," katanya.

Klik untuk gambar besar

Fattah berkata demikian pada sidang media khas di Universal Music Malaysia bersama peguamnya, Fakhrul Azman Abu Hasan. Menurut Fattah yang tampil menjelaskan kepada media berkaitan isu viral di antara dirinya dan syarikat MRP International Sdn Bhd (MRP), dia tidak pernah bersekongkol atau berniat menipu pihak stokis.

"Ramai yang tidak tahu bahawa hanya rakan kongsi saya, Encik Kamarul mempunyai akses dan mengawal sistem kredit dan sistem akaun syarikat secara langsung. Saya menegaskan bahawa tidak pernah bersekongkol atau berniat menipu pihak stokis.

"Saya sendiri sudah beberapa kali cuba menghubungi Encik Kamarul supaya memberi akses kepada saya untuk meniliti perjalanan wang syarikat namun gagal mendapat sebarang tindak balas. Oleh yang demikian bagi menjaga nama baik, saya telah melantik peguam rasmi, Encik Fakhrul Azman Abu Hasan bagi membantu menyiasat dan menangani perkara ini.

"Pada 13 Februari 2019, Encik Fakhrul telah pun menghantar notis kepada Encik Kamarul supaya membenarkan pihak saya untuk meniliti statement kewangan syarikat dan menjalankan audit yang lebih terperinci. Aduan polis telah pun dibuat pada 8 Mac 2019 di Balai Polis Jalan Dang Wangi selepas disarankan oleh pihak peguam.

"Pihak kami masih tidak menerima sebarang tindak balas dari pihak Encik Kamarul sehingga pagi tadi (semalam). Encik Kamarul ada menghubungi peguam saya untuk menyelesaikan isu ini apabila mengetahui sidang media yang dijalankan hari ini," jelas Fattah.

Tambah suami kepada aktres Fazura, dia berasa ralat apabila hanya namanya sahaja yang terpalit dalam isu ini. Tambah Fattah lagi, dia berharap pihak media dan stokis tidak lagi menuding jari dan menyalahkan dirinya tanpa usul periksa.

"Saya berasa ralat apabila isu ini tersebar di media sosial namun Encik Kamarul mengambil langkah mendiamkan diri. Sebagai satu syarikat, kita kena bersama-sama bertanggungjawab menyelesaikan isu ini," luahnya.

"Ini merupakan usaha saya sendiri bagi menyelesaikan masalah yang terjadi kerana ini sedikit sebanyak mencalarkan nama baik saya. Saya benar-benar terkesan dalam kemelut yang melanda ini dan berharap dapat diselesaikan cara adil dan saksama serta menyerahkan kes ini kepada pihak berkuasa," ujarnya.

Difahamkan, Fattah sudah membuat laporan polis pada 8 Mac lalu di Balai Polis Dang Wangi. Tindakan itu adalah bertujuan untuk membersihkan nama dan imej beliau sebagai seorang selebriti. Fattah sekali lagi menegaskan beliau tidak pernah bersekongkol dengan rakan kongsinya itu.

Isu itu mula diperkatakan apabila e-mel kiriman individu dipercayai ejen MRP mendakwa, produk itu tidak dapat dijual kerana Fattah dikatakan tidak lagi rancak mempromosikannya. Pengirim e-mel itu juga mendakwa, mereka sudah berusaha mendapatkan semula baki wang, namun tidak mendapat maklum balas.

Pelakon filem 'Mat Kilau' itu menerusi peguamnya, Azaine & Fakhrul Advicates & Solicitors berkata, notis sudah dihantar kepada rakan kongsinya pada 13 Februari lalu supaya dia dibenarkan mengakses penyata kewangan syarikat dan menjalankan audit lebih terperinci.

www.myartis.com / Sumber & foto: mStar, Astro Gempak & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAJA ABPBH 3.0: "NAK NAIK PENTAS, DUDUK SAHAJA TAK BEST" - DATO' SERI VIDA

"Setiap kali nak keluarkan tajaan, semestinya saya mahu perjuangkan hak saya. Kita keluarkan duit, tapi terhegeh-hegeh pula merayu nak iklankan produk.

"Sekarang ini saya terpaksa bawa alat ukur tekanan darah setiap kali nak berurusan dengan pihak seperti ini. Hakikatnya saya tak perlu buat tajaan untuk mereka.

"Tajaan ini sudah seperti makanan saya, bukan perkara baharu. Tapi saya tak sangka mereka begitu berkira dan 'kemut'.

"Tak terfikir pula mereka hanya beri klip promosi opening dan closing, saya memang tak sangka skrip pun mereka nak kira.

"Saya kena lebih bijak. Bagi tajaan majlis anugerah kali ini, saya nak pastikan produk saya menjadi sebahagian daripada anugerah.

"Saya juga nak naik pentas, duduk bawah sahaja tak best, itu cara lama," kata pengasas Vida Beauty Sdn Bhd, Dato' Seri Dr Hasmiza Othman atau lebih dikenali sebagai Dato' Seri Vida.

Klik untuk gambar besar

Seperti yang diketahui umum, Dato' Seri Vidaa memang sering memberi penajaan rancangan hiburan dan mungkin layak digelar sebagai 'ratu' penajaan program hiburan pada masa ini.

Namun menurut Dato' Seri Vida, adakalanya beliau berhadapan masalah kesihatan gara-gara mahu mendapatkan pulangan yang sewajarnya selepas berhabis jutaan ringgit.

Akuinya lagi, situasi berkenaan kerap kali dihadapinya apabila berurusan dengan stesen penyiaran yang disifatkan terlalu 'berkira' ruang iklan untuknya.

Difahamkan, hanya tinggal lebih kurang 8 hari sahaja ABPBH 3.0 bakal berlangsung. Anugerah penuh berprestij ini akan disiarkan secara langsung di kaca televisyen pada 14 Mei ini.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TEPIS DAKWAAN BANYAK KERENAH - ZIZI AKUI MINTA PENDAPAT MUFTI ISU RAMBUT PALSU

"Memang pihak dia (Rafiena) ada alternatif lain seperti memakai rambut palsu tapi saya tetap dengan keputusan nak bertudung. Sampaikan saya berjumpa dengan mufti Wilayah Persekutuan untuk bertanyakan pendapat dan mufti pun kata haram untuk pakai rambut palsu walaupun atas urusan kerja.

"Saya tidak pernah cakap tak nak berlakon atau teruskan penggambaran. Dari awal saya cakap nak buat sebab suka dengan watak dan cerita ini. Cuma perlu kena dengan penampilan saya yang sudah bertudung. Saya setuju ambil tawaran ini pun sebab ia dijangka habis sebelum Ramadan.

"Mengikut jadual asal yang sudah disusun pengarah pertama iaitu Datuk Seri Eizlan Yusof, penggambaran membabitkan watak saya habis dua hari sebelum Ramadan. Ketika itu saya memang masih belum bertudung. Namun, ketika masuk lokasi pengarah bertukar. Saya okay saja. Pada awalnya mereka ikut jadual yang sudah dibuat, tapi beberapa hari selepas itu, semuanya bertukar. Malah ada yang bertambah. Saya okay dan ikut saja. Tapi masih tak boleh habiskan bahagian saya sehinggalah penggambaran tertunda.

"Kemudian, saya dimaklumkan oleh pengurus mereka nak sambung penggambaran semula. Dalam masa sama pihak mereka tahu saya sudah pakai tudung. Dia (Rafiena) cakap risau juga tengok Instagram apabila saya sudah pakai tudung. Jadi, kami adakan mesyuarat secara dalam talian. Dia harap dapat selesaikan dan saya ingat ia diteruskan dengan penampilan saya ini.

Klik untuk gambar besar

"Saya pula tidak mahu buka tudung dan mahu mereka sesuaikan watak itu dengan penampilan bertudung ini. Apa saya harapkan ketika itu semoga dia juga sama-sama faham situasi saya," itulah jawab penyanyi Zizi Kirana yang menepis dakwaan penerbit Datuk Rafiena yang mengatakan dirinya banyak kerenah bagi meneruskan penggambaran drama 'Jamu Nesan'.

Susulan itu, Zizi yang turut didakwa melanggar kontrak, digugurkan daripada meneruskan watak Madam Zoora dan digantikan dengan penyanyi Didi Astillah. Zizi, 36, berkata, dia tegas dengan pendirian tidak akan membuka tudung atau memakai rambut palsu semata-mata bagi melakonkan watak ketua mafia itu. Menurut Zizi, apa yang berlaku dianggap dugaan buatnya.

"Saya sedar apabila sudah pakai tudung memang akan berikan masalah dalam projek ini. Tapi takkan sebab itu saya nak kena ubah prinsip saya dengan buka tudung. Justeru itu saya mohon pemahaman. Lagi pula dia juga penulis skrip drama itu, jadi mungkin boleh tukar sedikit mengikut keadaan semasa. Malah, perkara sama juga dikatakan oleh mufti.

"Diakui apa yang berlaku ini buatkan saya sedih. Satu malam saya berfikir mengenai masalah ini. Apa pun, saya anggap ini dugaan. Tidak mengapalah jika itu tanggapan diberikan pada saya. Saya tak berdendam pun," kata isteri kepada pelakon Yusuf Bahrin itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESKIPUN DITIPU PENGURUS - TEGAR TETAP AKAN BERAKSI DI IB

Satu jaminan telah diberikan oleh pengurus Tegar di Indonesia bahawa penyanyi yang terkenal dengan lagu 'Ku Yang Dulu, Bukanlah Yang Sekarang' itu akan beraksi di Istana Budaya pada konsert Muzika Nusantara yang bakal berlangsung 13 dan 14 Mac ini.

Ketua Pengarah Istana Budaya, Datuk Mohamed Juhari Shaarani dipetik sebagai berkata, pihaknya tidak mempunyai sebarang masalah mengundang penyanyi Indonesia Tegar mengadakan persembahan pada konsert itu.

Tambahnya, walaupun Tegar terlibat dengan isu pasport dan penipuan pengurusnya baru-baru ini, tetapi ia tidak menjejaskan penglibatannya.

"Pihak kami telah berhubung dengan pengurusnya di Indonesia berhubungan perkara itu.

"Sehingga kini kami diberitahu, Tegar tidak mempunyai masalah untuk turut serta mengadakan persembahan di Istana Budaya (IB) nanti," ujarnya yang yakin kemunculan penyanyi berusia 13 tahun itu pastinya dinantikan peminat di Malaysia.

"Selain jaminan diberikan oleh pihak mereka mengenai kehadiran Tegar, saya yakin dia pasti tidak mahu menghampakan peminatnya di sini," katanya.

Jelas Mohamed Juhari lagi, penglibatan Tegar sewaktu di Muzikal Sirah Junjungan yang diadakan di IB sebelum ini mendapat sambutan menggalakkan.

"Saya lihat dia mempunyai aura yang istimewa selain bakat yang ada dalam dirinya.

"Ini adalah satu inisiatif terbaik untuknya mengembangkan lagi bakat di negara ini," katanya sambil menjelaskan menerusi Muzika Nusantara nanti, Tegar bakal mempersembahkan dua buah lagu.

Selain Tegar, artis lain yang turut menjayakan konsert tersebut ialah Datuk Siti Nurhaliza, Dwen, Kris Dayanti dan penyair Indonesia Rafli Kande.

Sumber: SH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CAPRICE CARI LELAKI GELAR ISTERINYA PEL@CUR VIETNAM

"Cakap aku pel@cur Vietnam? Kau orang ke binat@ng. Aku keliru sebab dalam gambar pun dekat kandang lembu," ujar isteri kepada penyanyi rap, Caprice iaitu Farra Inalis yang meluahkan rasa berang apabila menerima komen daripada individu yang menggelarnya pel@cur Vietnam.

Fara yang berkongsi hal tersebut menerusi perkongsian di Insta Story itu turut mendedahkan komen lelaki berkenaan susulan penampilannya yang tidak menutup aurat.

Bagaimanapun, isteri Caprice tidak hanya berdiam diri sebaliknya memberikan nasihat kepada lelaki tersebut supaya tidak 'membawang' serta turut menyindir lelaki berkenaan.

Sementara itu, Caprice turut tampil bersuara dengan memuat naik status di Insta Story, dimana dia menggesa lelaki tersebut supaya menghubunginya.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA AZHAN RANI MENINGGAL DUNIA

Menerusi laman Instagram pelakon Azhan Rani, beliau memaklumkan bahawa bapa tercintanya, Abdul Rani Sabri, 71, telah kembali ke rahmatullah sekitar jam 7.20 pagi semalam di kediaman mereka. Jenazah bapanya telah selamat dikebumikan pada hari yang sama selepas waktu Zuhur.

"Tanggal 21 ogos 2016 bersamaan 18 zulkaedah 1437.. abah saya ABDUL RANI BIN SABRI (71) telah pergi menemui penciptaNya..

"Arwah menghembuskan nafas terakhirnya pada 7:20 pagi dirumah kami dan jenazah beliau selamat dikebumikan selepas zuhur pada hari yang sama...

"Saya mewakili ahli keluarga ingin mengucapkan setinggi-tinggi terima kasih dan penghargaan tak terhingga kepada semua yang menziarahi jenazah arwah juga buat yang mengirimkan pesanan juga doa dari jauh..

"Ampun maaf juga daripada kami andai ada kekurangan dan tak dapat melayan semua dengan sempurna.. buat yang tak putus menghantar teks ataupun menghubungi saya maaf andai lambat membalas pesanan atau ada yang tak mampu saya balas apalagi menjawab panggilan.. maaf keadaan tak mengizinkan..

"Apapun doa dan kata-kata semangat anda semua amat saya hargai.. semoga kita semua sejahtera dalam lindungan Allah SWT.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Buat yang mengenali abah saya, andai ada salah dan silap arwah sepanjang hayatnya mohon dimaafkan dari hujung rambut hingga hujung kaki.. andai ada hutang dan apa jua yang berkaitan dengan arwah kiranya ada boleh lah berhubung dengan saya atau ahli keluarga saya..

"Abah... terima kasih untuk segala-galanya.. tenanglah di sana.. kami akan menyusul juga nanti.. Moga Allah memberkati abah dan ditempatkan bersama orang yang beriman.. Al Fatihah," luah Azhan di laman IGnya.

takziah kami ucapkan dan semoga roh arwah dicucuri rahmat dan ditempatkan di kalangan orang-orang beriman. Amin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - AKSI TUNKU JALIL 'BERSELFIE' BERSAMA AWAL & SCHA

"Had lunch with Tunku Laksamana Johor, but at different table! It was a pleasure meeting you again Tunku Jalil after so long," ujar Awal Ashaari melalui Instagramnya ketika dia dan isteri bertemu kerabat Raja itu.

Klik gambar untuk size besar

Apa yang menarik, foto tersebut turut disiarkan di laman sosial milik Tunku Jalil yang sememangnya amat ‘sporting’ dan mudah mesra dengan sesiapa sahaja.

Bila bertemu, Awal dan Scha tidak melepaskan peluang untuk mengambil gambar selfie bersama-sama dengan Tunku Jalil di salah sebuah restoran di pusat membeli belah di ibu negara.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PASRAH ISTERI GUGUR BULAN RAMADAN - DIDDY AF SAMBUT SYAWAL DI LUAR NEGARA

Memberitahu isterinya keguguran pada bulan Ramadan, penyanyi dan pelakon kelahiran rancangan realiti Akademi Fantasia, Diddy Hirdy atau nama sebenarnya Syamsul Hirdy berkata semuanya berlaku ketika dia sedang sibuk menyiapkan penilaian tahunan bagi ijazah kedoktoran (PhD) di University of Liverpool, United Kingdom.

"Isteri saya mengandung 12 minggu tetapi malangnya dia mengalami keguguran. Kami memang tak merancang kehamilan ini dan berserah dengan rezeki Allah. Alhamdulillah saya berjaya melalui penilaian tersebut walaupun diduga dengan keguguran yang dialami isteri. Memang kusut juga fikiran bila diduga sebegini tapi Allah Maha Mengetahui dan perancangan-Nya pasti lebih baik," pasrah Diddy.

Ditanya mengenai sambutan Syawal, Diddy yang berkahwin dengan Allen Nur Azah Musa dan dikurniakan dua orang cahaya mata itu tidak berpeluang menyambut Aidilfitri di Malaysia seperti tahun-tahun sebelumnya.

Klik untuk gambar besar

"Tahun-tahun sebelum ini sempat juga saya sekeluarga balik ke Malaysia sebelum habis bulan Syawal tapi tahun ini Diddy kena siapkan kerja. Mungkin bila tamat pengajian PhD barulah berpeluang raya di Malaysia kerana saya akan bertugas di Pusat Pengajian Industri Kreatif dan Seni Persembahan di Universiti Utara Malaysia (UUM)," tambah Diddy.

Diddy juga ingin mengucapkan terima kasih kepada Dekan pusat pengajian berkenaan, Dr. Ahmad Hisham Zainal Abidin kerana sentiasa memahami, memberi semangat dan dorongan sepanjangan pengajiaannya di United Kingdom: "Selamat Hari Raya Aidilfitri serta maaf zahir dan batin kepada ahli keluarga, rakan taulan serta peminat yang masih mengingati.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 BULAN KAKI BERSIMEN, PERLU JALANI PEMBEDAHAN BELAKANG - SHIERA MOHON HULUR BANTUAN UNTUK ENOT

Penyampai radio Suria FM, Sharifah Shahirah menerusi muat naik di laman Instagram telah meluahkan rasa prihatin dengan keadaan pelakon Enot atau nama sebenarnya Alliza Abdullah yang mengalami retak tempurung lutut dan kaki kanan patah selepas terjatuh dalam bilik air, baru-baru ini.

Menerusi muat naik tersebut, Shahirah atau lebih mesra disapa Shiera memohon orang ramai membantu menghulurkan sumbangan bagi menampung kos rawatan pembedahan tulang belakang pelakon komedi itu.

"Kita buang tadi maybank terkejut baru 10 bank in serentak terus jam akaun tu. Siapa nak tolong Enot sekali lagi lepas sembahyang Jumaat ni silakan. Yeeee nak kata.. kata laa kami artis meminta.

"Kami oun tolong gak sikit.. sikit boleh laa menampung dia tabunh sia untuk 2.. 3 bulan ni. Tukar akaun pulak.. nak nolong tak dapat tadi. Kepada artis kalau baca 10 hinggit sorang pun ok," tulisnya.

Klik untuk gambar besar

"Kalau nak tolong, silakan. Semua ada naik turunnya. Nak tolong besar pahala, InsyaAllah. Rakan artis terutamanya. Ada RM10 bank in la ke akaun Enot. Terima Kasih.

"Saya doakan semoga yang membaca hantaran ini dipermudahkan urusan dan dilindungi dari anasir jahat. Amin," kata Shiera pada hantaran terdahulu sebelum dibuang.

Dalam hantaran yang dikongsi oleh Shiera itu, Enot memberitahu bahawa dia terpaksa mendapatkan rawatan selepas tempurung lututnya didapati retak dan menjejaskan kemampuannya untuk melakukan pekerjaan.

"Salam mohon tolong hulurkan sedikit bantuan unutk saya untuk bertahan 3 bulan bersimen tempurung lutut retak dan patah serta akan dibedah untuk tulang belakang yang dah terlangar saraf..

"Berharap bantuan anda semua dapat meringankan beban saya sedikit.. Alliza Abdullah maybank 504124164563.. semoga Allah dapat membalas jasa baik anda semua.. Terima kasih atas pertolongan anda," katanya.

Pada Isnin lalu, Enot terpaksa dikejarkan ke hospital apabila terjatuh di dalam bilik air dan mengakibatkan retak tulang tempurung dan patah kaki kanan.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KESAL, NAFI ADA HUBUNGAN - OKTOVIA MANROSE DAKWA BELLA HALAU ALIFF

"Kami bukan hanya berdua, ada yang teman untuk mengelakkkan difitnah. Saya tak suka orang buat tambah-tambah cerita macam ini. Jaga sikit muka. Alif dengan saya keluar sebagai kawan dan tiada apa yang serius di antara kami.

"Apa bukti yang mengatakan saya mabuk? Mulut manusia memang busuk tak pernah nak kalah, satu cawan air langsung tak pegang," kata pelakon Oktovia Manrose yang tampil mempertahankan dirinya dan menyangkal dakwaan beliau ada hubungan dengan Aliff dan juga turut menegaskan beliau tidak mabuk.

Perosak rumah tangga orang lain dan pelbagai lagi kecaman dilemparkan netizen kepada pelakon baru itu selepas dikaitkan dengan kontroversi penyanyi dan pelakon kelahiran Singapura itu curang buat kali kedua.

Oktovia memberitahu yang mereka tidak berdua-duaan di kelab malam sebaliknya ditemani rakan rakan lain untuk mengelakkan fitnah sebegini.

Pelakon wanita itu juga menafikan yang dirinya masuk ketika berada dalam kelab hiburan itu bersama Aliff dan meminta Bella Astillah untuk menyiarkan video sebagai bukti dirinya dalam keadaan mabuk.

Klik untuk gambar besar

Dalam kenyataan balas itu juga, Oktovia juga mempersoalkan status Bella sebagai seorang isteri sehingga sanggup menghalau suaminya keluar dari rumah ekorang kontroversi yang sedang melanda kini.

"Apalah nasib suami yang cuba untuk berubah namun tetap dipersalahkan dengan benda yang tidak betul — siap pack baju suami dan halau suami. Isteri jenis apa ni?" tulis Oktovia.

Selepas dakwaan yang Aliff keluar berhibur di kelab hiburan bersama pelakon itu, pelbagai kenyataan keluar dari Oktovia namun semuanya sudah dipadam dari akaun Instagram beliau.

Nampaknya Oktovia menafikan sekeras-kerasnya dakwaan Bella tentang hubungan bersama suaminya dan mabuk. Ramai masih menunggu kenyataan dari Aliff sendiri berkaitan kontroversi ini. Kita tunggu pula versi cerita dan penjelasan daripada Aliff pula nanti.

www.myartis.com / Sumber: Beautifulnara, mStar Online, Mak Cik Puaka & Rotikakaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN TAK ADA PERASAAN PADA HAWA RIZWANA, ANGGAP SEBAGAI ADIK

Pelawak dan pelakon Zizan Razak pastinya tidak terlepas daripada telahan nakal kononnya sedang hangat bercinta, setiap kali dilihat rapat dengan mana-mana gadis. Terbaharu Zizan dikaitkan pula dengan penyampai berita dan pengacara Wanita Hari Ini iaitu Hawa Rizwana Redzuan.

Walaupun mengakui Hawa, 25, seorang gadis yang baik, Zizan berkata dia tidak pernah menyimpan perasaan terhadap personaliti televisyen itu: "Saya pun tak tahu kenapa digosipkan dengan Hawa. Saya menganggap dia sebagai adik sahaja, tidak lebih daripada itu.

"Saya juga tak pernah ada perasaan kepada dia dan pada saya Hawa seorang anak yang sangat baik, adik yang sangat konsisten dengan kerja. Cara mengayuh pun menunjukkan dia seorang yang fokus dengan apa yang dia buat" katanya.

Klik untuk gambar besar
Menurut Zizan atau nama sebenarnya Mohammad Razizan Abdul Razak, 36, dia tidak mahu gosip seperti ini menjejaskan nama baik mereka berdua dalam kerjaya masing-masing. Pelakon filem 'Hantu Bonceng' ini turut berkata mereka tidak berhubung melainkan berkaitan aktiviti beriadah.

Di samping itu, Zizan mengakui risau spekulasi mengenai mereka berdua akan mendatangkan perkara tidak baik pada masa akan datang: "Saya sokong dia... dan pada masa sama apabila orang gosip pasal kami, saya risaukan kerjaya dia... saya pun risau dengan kerjaya saya.

"Saya pun tak nak orang bercerita begini sampai jadi gosip dan orang mula percaya yang kami ada apa-apa. Kalau tak fasal mengayuh, kami tak berhubung pun. Saya risau ia menjadi spekulasi yang boleh mendatangkan benda tidak baik. Saya cerita benda ni supaya orang faham yang kami hanyalah seperti abang dan adik," jelasnya.

Dalam pada itu, Zizan menyifatkan cubaan orang sekeliling untuk satukan dia Hawa adalah tidak masuk akal kerana gadis itu terlalu muda dan kerjayanya dalam industri media baharu sahaja bermula. Tambahnya, dia tidak mahu nama baik mereka berdua tercemar dengan gosip yang tidak berasas.

"Apabila orang cuba nak padankan dengan dia, saya rasa kelakar sebab dia terlalu muda. Saya nak dia berkerja dengan baik. Saya tak nak dia naik dengan gosip. Saya pun tak nak apabila orang sebut nama saya... orang akan ingat sebab perempuan," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SORRY IF I EVER HURT YOU, MENTALLY OR  PHYSICALLY" - UCAPAN AEDY ASHRAF PADA DIRI SENDIRI

Pada 20 September, Aedy Ashraf telah menyambut ulang tahun kelahirannya yang ke-27. Sempena hari tersebut, Aedy atau nama sebenarnya Mohammed Zaedy Ashraf, telah mengucapkan hari jadi buat dirinya sendiri di laman Instagram.

"Happy birthday dy, semoga panjang umur kau dan sihat selalu. Sorry if I ever hurt you, mentally or physically. I love you dy. May your wish to be the best version of your self come true and may you find your happiness," tulis Aedy.

Entri di Instagram miliknya itu juga menerima banyak ucapan hari lahir daripada teman-teman artis serta peminat-peminatnya. Dalam usia yang masih dianggap muda, Aedy memilih untuk menjadi seorang usahawan.Aedy yang berasal dari Tumpat, Kelantan mula bergelar pelakon sejak berumur 10 tahun lagi ketika dia membintangi filem 'Jutawan Fakir'.

Klik untuk gambar besar

Aedy juga merupakan anak kepada pelakon yang mencipta nama sejak tahun 90an, Liza Zain. Memulakan kerjaya lakonan sejak kanak-kanak lagi, Aedy Ashraf seorang yang mementingkan kualiti berbanding dengan kualiti.

Kerana itulah dia sedikit memilih dalam melakonkan watak-watak yang ditawarkan. Bukan hanya berlakon, Aedy turut memilih untuk menjadi seorang usahawan dalam usia yang masih dianggap muda.

www.myartis.com / Sumber & foto: Astro Gempak & Instagram Aedy Ashraf

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI HULUR BANTUAN - IBU IZUAN FITRI TERHARU, BERSYUKUR

"Saya tak tahu nak cakap apa... Saya sangat bersyukur dan berterima kasih atas keprihatinan ramai. Tidak sangka ramai yang ambil berat. Rasa sedih pun ada sebab ramai yang menghubungi saya. Seperti pagi tadi, selepas kami ke udara di program Borak Kopitiam, ada individu menelefon dan mahu pinjamkan katil khas untuk Adik (panggilan kepada Izuan Fitri) apabila keluar hospital nanti.

"Individu itu mahu meminjamkan katil tanpa apa-apa bayaran. Adik memerlukan katil khas untuk dia berbaring. Syukur Alhamdulillah, lega sangat apabila ramai yang mahu membantu. Saya bersyukur tindakan bersuara kepada media massa membuahkan hasil positif. Terima kasih kepada media yang banyak membantu.

"Tanpa anda semua, tidak mungkin saya terima bantuan secepat ini," tutur ibu pelakon remaja, Izuan Fitri yang terharu apabila ramai menghulurkan bantuan selepas tersiarnya berita kemelut kewangan yang dihadapi bagi membiayai kos perubatan anak yang menjalani pembedahan bahagian otak di Hospital Kuala Lumpur (HKL), awal bulan ini.

Nor Abdul Rani, 57, yang juga ibu tunggal, menerima banyak panggilan termasuk dari pegawai Lembaga Zakat Selangor (LZS) yang prihatin dengan nasibnya. Berkongsi mengenai bantuan dihulurkan LZS, Nor berkata, lembaga itu akan memberikan kelengkapan diperlukan Adik selepas dibenarkan keluar dari Institut Perubatan Respiratori (IPR).

"Apabila Adik keluar, kami akan sediakan dokumen diperlukan. Selepas itu, barulah LZS akan memberi kelengkapan mengikut apa dimahukan. Kemungkinan LZS mahu memberi peralatan bagi proses rawatan dan penyembuhan Adik di rumah. Terima kasih LZS kerana prihatin.

Klik untuk gambar besar

"Sebenarnya, bukan kali ini saja, malah sebelum ini, keluarga anak sulung saya, Nur Indah adalah asnaf yang berdaftar di bawah LZS. Jadi, mereka ada rekod kami. Ditambah pula dengan berita yang disiarkan media, LZS menjadi lebih peka," katanya.

Pada 31 Julai lalu, Izuan Fitri yang juga pelakon filem 'One Two Jaga' dan 'Munafik' dikejarkan ke Hospital Selayang selepas tidak sedarkan diri dan diserang sawan akibat batuk kering atau tibi. Izuan Fitri ditempatkan di IPR selama lebih sebulan sebelum dipindahkan ke HKL untuk menjalani pembedahan. Selepas tiga minggu dirawat di HKL, pelakon remaja itu dipindahkan ke IPR, Selasa lalu.

Sementara itu, Nor sedih melihat kembar Adik, Izuan Fikri yang sentiasa berduka memikirkan nasib adiknya. Kata Nor, Izuan Fikri yang dipanggil Abang, sering bersedih hingga tidak lalu makan.

"Abang yang banyak menjaga Adik. Dia yang menemani dan menjaga Adik di Hospital Selayang. Saya hanya dapat melihat dari luar bilik sebab pelawat tidak dibenarkan. Mereka sangat rapat. Abang menangis, tak mahu makan disebabkan tertekan melihat keadaan adiknya. Kalau kita masih boleh tersenyum, Abang tidak upaya.

"Jadi, kami merayu agar IPR izinkan Abang menjaga Adik. Alhamdulillah, ujian calitan COVID-19 negatif, jadi Abang boleh teman Adik," jelasnya sambil menambah Abang mula menemankan adiknya di IPR, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PUAS HATI DENGAN AFIFAH - KEKASIH CABAR ALIFF AZIZ BERSEMUKA

"Afifah berani bersumpah dengan Al Quran bahawa dia tidak ada perasaan terhadap Aliff. Apa yang dilakukan adalah lakonan untuk hiburkan sikap keanak-anakan kamu.

"Ya, dia buat kesalahan kerana benarkan kamu memegang tangannya, tapi dia sudah meminta maaf kepada isteri kamu.

"Kami ingin selesaikan isu ini dengan baik tapi kamu pula mempersoalkannya. Kalau tidak puas hati dengan kenyataan yang diberi mari berdepan dengan saya seperti seorang lelaki.

"Saya akan berada di set penggambaran pada Khamis ini bagi menemani Afifah," tulis kekasih pelakon Afifah Nasir, Wan Ariff Azhar yang berasa 'bengang' apabila kenyataan teman wanitanya dikritik oleh penyanyi dan pelakon Aliff Aziz.

Aliff sebelum ini berkata bahawa pendedahan Afifah dalam sidang media pada Isnin lalu sebagai mengarut dan tidak masuk akal apabila wanita terbabit cuba mengaitkan pihak produksi dalam hal tersebut.

Klik untuk gambar besar

Berang dengan sikap Aliff yang menuduh Afifah tidak bercakap benar, Wan Ariff tampil bersuara mempertahankan wanita kesayangannya menerusi akaun Instagram.

Tambah Ariff lagi, teman wanitanya sebelum ini sering mengadu tentang sikap kebudak-budakan Aliff sepanjang pengambaran berlangsung.

Dengan itu Ariff mencabar Aliff untuk datang bersemuka dengannya jika beliau betul-betul tidak berpuas hati dengan kenyataan Afifah.

Makin melarat nampak gayanya drama mereka ini, siap ajak bersemuka pula. Apapun diharap kalau bersemukan pun janganlah sampai bergaduh, sebaiknya berbincang secara matang dan dewasa.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MV LIRIK 'SEMBAH' TERIMA PENGIKTIRAFAN DBP - NAIM BERSYUKUR, TIDAK SANGKA

Video muzik lirik lagu barunya berjudul 'Sembah' nyanyian Naim Daniel yang menggunakan tulisan Jawi baru-baru ini telah mendapat pengiktirafan daripada institut Dewan Bahasa dan Pustaka (DBP). Naim meluahkan rasa syukur dan berkata ia satu lagi pencapaian membanggakan buat dirinya secara peribadi sebagai artis dan juga pengurusannya.

"Alhamdulillah, saya sendiri tidak sangka sebenarnya dapat penghargaan daripada pihak Dewan Bahasa dan Pustaka. Surat itu, pihak pengurusan yang dapat dan kemudian dihantar kepada saya. Saya rasa penghargaan itu menarik apabila hasil kerja saya mendapat pengiktirafan. Selalu nampak, nama DBP ini dalam buku teks saja sejak kecil dulu dan sekarang mereka memberi pengiktirafan.

"Semestinya ia satu pencapaian manis yang baru buat saya dan pengurusan, World Peace Entertainment. InshaaAllah, kami akan hasilkan banyak lagi karya yang mampu mendidik semua orang sambil memartabatkan industri seni di Malaysia," ujarnya.

Klik untuk gambar besar

Berkongsi lanjut mengenai lirik jawi dalam video berkenaan, Naim berharap ia akan memberi manfaat kepada industri seni jawi tempatan memandangkan ramai mula melupakan seni tulisan itu: "Saya dan pengurusan mengambil keputusan untuk buat lirik video Sembah menggunakan bahasa Jawi tanpa sebarang tujuan khusus pun pada mulanya. Cuma, kami mahu buat kelainan semata-mata.

"Apapun, kami berharap sedikit sebanyak dengan tulisan Jawi dalam lirik video itu boleh dipelajari semula oleh rakyat Malaysia. Apatah lagi, seni jawi semakin dilupakan. Maka, kami cuba untuk mempertahankan satu daripada seni terbaik dimiliki negara ini. Sambil menikmati muzik video berkenaan, orang ramai juga boleh mengasah balik pengetahuan mengenai bahasa jawi," kata pemenang Anugerah Juara Lagu 34 (AJL34) itu.

Terdahulu, Naim atau nama penuhnya Muhammad Naim Daniel Baharin, 23, berkongsi khabar gembira berkenaan menerusi Instagram. Dalam surat terbabit, DBP memuji dan menghargai usaha murni penyanyi terbabit memperkasakan tulisan Jawi dalam kalangan masyarakat.

www.myartis.com / Sumber & foto: Harian Metro & Instagram Naim Daniel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH, YA, BETUL... SAYA HAMIL EMPAT BULAN" - STACY AKUI TAK BOLEH SEMBUNYI LAGI

Secara eksklusif di MeleTOP pada Selasa, penyanyi Stacy Anam, 32, telah mendedahkan dirinya kini sedang hamil empat bulan ketika hos rancangan itu, Elly Mazlein secara berseloroh bertanyakan kesahihan khabar angin itu.

"Ramai cakap Stacy mengandung, betul ker?" soal Elly.

"Kalau dah tak boleh nak tutup, dah pecah lubang tu iya lah. Alhamdulillah. Ya, betul… Saya hamil empat bulan.

"Tapi tak boleh sembunyi dah, besar dah perut," kata isteri kepada penyanyi Akim Ahmad itu tersipu-sipu malu.

Klik untuk gambar besar

Untuk makluman, Stacy atau nama penuhnya Syaikhah Stacy Anam mendirikan rumah tangga bersama Akim pada 5 Februari 2016.

Penyanyi lagu 'Pelangi Senja' itu memiliki seorang anak angkat bernama Bella De Luna Valentina, 9, dan seorang anak perempuan, Eshaal Afiq Hakim, 5, hasil perkongsian hidup bersama Akim.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ SEDIA BERDEPAN SIKAP IRI HATI YANG TIDAK SENANG LIHAT PENGHIJRAHANNYA

"Niat saya mencari rezeki demi keluarga. Lagipun, saya masuk pertandingan yang boleh buat orang luar ingat saya seorang penyanyi. Jadi, saya percaya ia juga perkara yang bagus untuk kerjaya. Apa yang mampu dilakukan hanyalah dengan memanjatkan doa baik-baik supaya sentiasa dilindungi.

"Minta dijauhkan daripada perkara membuatkan saya keluar dari landasan ketika mencari rezeki buat keluarga," luah peserta program realiti, Gegar Vaganza musim kelapan (GV8), Aliff Aziz reda dengan apa sahaja yang bakal terjadi dan lebih selesa menyerahkan takdir hidup kepada Yang Maha Esa.

Kembali aktif dalam dunia persada seni selepas mendekatkan diri ke jalan agama, penyanyi dan pelakon berasal dari Singapura itu sudah bersedia berdepan sikap iri hati manusia yang tidak senang melihat penghijrahannya.

"Dalam perjalanan melakukan transisi ini, saya meletakkan seluruh kebergantungan ini kepada Allah. Doa sering dipanjatkan adalah, jika perkara itu mendatangkan kebaikan, maka dekatkan.

"Jika sebaliknya, maka jauhkan. Saya percaya, setiap apa yang berlaku semuanya adalah atas izin Allah. Dan, jika Allah tak izin, walau apapun yang cuba dilakukan termasuk menjatuhkan diri saya, pasti tidak akan terjadi," katanya yang dipetik sebagai berkata Berita Harian.

Klik untuk gambar besar

Mengenai reaksi ketika dirinya mahu melakukan penghijrahan, namun, dibukakan jalan kembali ke dunia hiburan, penyanyi yang popular menerusi lagu 'Sayang Sayang' itu melihatnya dari sudut positif.

Pernah bergelut dengan kisah silam yang menyakitkan, Aliff mengakui, kehidupannya kini lebih tenang selepas mula mendekatkan diri kepada agama.

"Dahulu, saya mencari ketenangan dengan cara salah dan bergaul dengan orang yang salah. Tetapi, saya tidak salahkan mereka kerana apa yang berlaku atas pilihan saya sendiri.

"Doa saya semoga Allah kekalkan perjalanan saya dalam mencari keredaan-Nya serta mengurniakan kesihatan baik kepada keluarga saya. Saya juga mengharapkan semoga kekal istiqamah dalam mentaati segala perintah Allah dan tidak lalai dengan nikmat yang diberikan " pintanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU TAMPIL MOHON MAAF ISU FITNAH PUTERI SARAH

Seorang individu baru-baru ini telah tampil membuat permohonan maaf secara terbuka kepada pelakon Puteri Sarah Liyana pada malam Isnin, disebabkan perkongsian di Instagram pada 17 Julai lalu yang memberi komen tentang rumah tangga selebriti itu dengan pengarah Syamsul Yusof. Permohonan maaf itu dibuat selepas Puteri Sarah memfailkan notis saman fitnah terhadap seorang pengguna media sosial.

"Di sini saya dengan ikhlas hati ingin memohon maaf secara terbuka kepada Puteri Sarah disebabkan perkongsian Instagram saya pada 17 Julai 2022 yang memberi pendapat mengenai isu rumah tangga beliau.

"Saya telah menerima LOD (Letter of Demand) yang meminta saya untuk meminta maaf secara terbuka dan tidak lagi mengeluarkan sebarang kenyataan berkaitan Puteri Sarah atau pun keluarganya," katanya.

Dalam permohonan maaf itu juga, individu tersebut turut mendoakan agar pelakon itu diberikan ketenangan dan kebahagiaan serta dipermudahkan semua urusan. Sarah yang mengulang siar kenyataan berkenaan di Instagram Story mengucapkan terima kasih atas permohonan maaf yang dibuat individu tersebut.

Klik untuk gambar besar

Terdahulu, tindakan Sarah itu dilihat bermula apabila individu berkenaan membalas satu kenyataan yang pernah dikongsi pelakon ini di media sosial dan menunjukkan dia seperti diserang dengan kenyataan balas memburukkan dirinya.

"Ini semua sebab suami dia kaya. Sebab itu dia pertahankan rumah tangga walaupun suami curang. Isteri dia takkan lepaskan sebab suami kaya. Jadi apa-apa pun 'penyondol' yang salah. Terang-terangan dia tak nak dimadukan dan provoke satu Malaysia untuk benci skandal suami dia," tulis komen berkenaan.

Melihat ia sebagai satu kenyataan fitnah, Sarah mengambil tindakan memfailkan notis saman menerusi peguamnya Natasha Basheer and Associate. Menerusi perkongsian sebelum ini, Sarah menjelaskan apa dilakukan adalah sebagai pengajaran buat mana-mana pihak agar tidak mudah membuat spekulasi tentang dirinya.

"Pengajaran kepada orang luar, jangan buat sebarang spekulasi berdasarkan apa yang anda lihat dan dengar tanpa bukti kukuh. Jangan buat fitnah fasal saya dan sila jaga kata-kata serta keluarga sendiri," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOLAK TAWARAN HOLLYWOOD - NADIA BRIAN SANGKAL KERANA SEKSI TETAPI WAJAH EKSOTIK

Pelakon Nadia Brian sebelum ini memberitahu yang dia terpaksa menolak tawaran berlakon drama Hollywood yang memerlukannya melakonkan babak berbogel dan beraksi panas.

Meskipun menyimpan impian untuk berlakon di luar negara lebih-lebih lagi di Hollywood, Nadia berkata dia tidak akan menggadaikan maruahnya dan sebagai seorang Islam dia masih tahu menjaga batas.

"Saya begitu teruja apabila dimaklumkan membawa watak kekasih kepada seorang pembunuh upahan. Bagaimanapun, apabila mengetahui cerita lebih terperinci mengenai babak dalam drama ini, saya terdiam seketika.

Klik untuk gambar besar

"Saya diberitahu ada babak bogel dan adegan ranjang dengan hero berkenaan. Bagi saya, drama Hollywood memang normal dengan babak panas, tetapi bukan di Malaysia.

"Saya tak sanggup menggadaikan maruah diri, keluarga, agama dan negara. Saya orang Islam dan Melayu, saya masih jaga semua batasan itu. Saya anggap bukan rezeki saya," katanya.

Dek kerana tawaran berlakon babak berbogel dan beraksi panas, ada segelintir netizen berpendapat Nadia ditawar sedemikian kerana imejnya yang seksi.

Nadia bagaimanapun menyangkal dan berkata bukan imej seksi tetapi kerana memiliki wajah eksotik serta sudah pasti bakat yang dilihat.

"Saya tak rasa sebab seksi saya ditawarkan watak berkenaan. Saya diberitahu, syarikat produksi Hollywood itu mencari pelakon berwajah eksotik dan boleh berlakon.

"Bagi saya, tuduhan ditawarkan watak berkenaan disebabkan seksi terlalu klise, stereotaip dan boring. Saya selesa menjadi diri sendiri, saya bukanlah seksi keterlaluan. Sebagai manusia biasa, saya juga mahu berubah ke arah kebaikan. Doakan saya berubah," ujarnya.

www.myartis.com / Sumber & foto: Rotikaya, Berita Harian & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMYRA ROSLI SAH HAMIL LAGI - AQEEF ANAQI BAKAL DAPAT ADIK

Alhamdulillah... tahniah kami ucapkan kepada pasangan pelakon, Amar Baharin dan Amyra Rosli yang bakal menimang cahaya mata kedua mereka tidak lama lagi. Perkhabaran gembira itu diumumkan Amar menerusi Instagram dimana isterinya melakukan kejutan sempena ulang tahun kelahirannya yang ke-34 tahun hari ini (1 Julai) dengan memaparkan alat ujian kehamilan yang menunjukkan tanda positif.

Menerusi perkongsian itu, Amar turut meluahkan rasa syukur serta menyifatkan ia merupakan adalah hadiah hari lahir paling bermakna buat dirinya: "Hadiah paling best daddy dapat untuk birthday yang ke-34. Syukur Alhamdulillah. Terima kasih Ya Allah atas rezeki ini".

Entri berkenaan turut menerima dibanjiri ucapan tahniah daripada teman artis dan pengikut pasangan yang sebelum ini dikurniakan anak lelaki, Aqeef Anaqi. Difahamkan, pasangan itu mendapat tahu khabar gembira itu, baru-baru ini. Ibu Amyra, Noor Zaridah Ahmad ketika dihubungi mengesahkan perkara itu.

Semoga kehamilan anak kedua yang difahamkan kini berusia tiga minggu ini berjalan dengan lancar dan dipermudahkan. Untuk makluman, Amyra dan Amar mendirikan rumah tangga pada November 2016 dan dikurniakan cahaya mata sulung pada 15 Oktober 2017 iaitu Aqeef Anaqi yang kini berusia dua tahun.

Klik untuk gambar besar

ATAU KLIK DISINI UNTUK TONTON VIDEO

www.myartis.com / Sumber & foto: Berita Harian, Instagram Amar Bahrin, Amyra Rosli & Aqeef Anaqi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYUKUR ANAK MULA BERCAKAP - SAKINAH MINTA JANGAN DIBANDINGKAN

Menerusi satu entri yang dimuatnaik di laman Instagram, pelakon Sharifah Sakinah meluahkan rasa syukur kerana anaknya, Anais Adha yang kini berusia tiga tahun sudah mula pandai bercakap. Sakinah akui anaknya agak perlahan dalam perkembangan usianya namun dia dapati Anais lebih suka kepada perkara kreatif.

"Alhamdulilah dah mula bercakap. Dia agak perlahan dalam usianya tapi dia sudah ke arah itu. Saya boleh lihat dia lebih gemar mewarna, menyanyi, menari, main piano tapi bila ABC tu kurang sikit," kata Sakinah.

Menurut Sakinah perkembangan anaknya yang lebih ke arah bidang seni itu banyak persamaan dengan dirinya. Pun begitu, Sakinah tidak memaksa anaknya untuk memilih kerjaya yang tidak disukai bila sudah besar nanti dan akan memberi kebebasan pada minatnya.

Klik untuk gambar besar

"Apa yang boleh saya lakukan adalah galakkan daya kreatif, membiarkan imaginasi dan kreativitinya mengalir. Saya tidak akan paksa dia untuk jadi doktor atau peguam kecuali dia memang mahukannya. Dia boleh jadi Youtuber okay, saya sokong!," ujarnya lagi.

Akhir sekali, Sakinah meminta agar ibu-ibu tidak membandinhkan anak-anak mereka: "Kita sebagai ibu jangan rasa sedih atau paranoid jika anak kita perlahan dalam pelajaran dan elak membandingkan mereka dengan kanak-kanak lain. Biar mereka belajar mengikut keupataan mereka dan nikmati setiap masa yang ada. Yang penting ikhlas," nasihatnya.

Untuk makluman, Sakinah dan suaminya, Aliff Adha yang bertugas sebagai seorang juruterbang telah mendirikan rumah tangga pada Mac 2015. Pasangan itu telah dikurniakan seorang cahaya mata, Anais Adha pada Mei 2017.

www.myartis.com / Sumber & foto: Astro Gempak & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIASATAN TERHADAP USTAZ EBIT LEW MASIH BERJALAN, BELUM TUTUP KES - POLIS

Siasatan berhubung kes gangguan seksual melibatkan pendakwah popular, Ustaz Ebit Lew seperti didakwa sesetengah pihak, Polis Diraja Malaysia (PDRM) memaklumkan pihaknya tidak pernah menutup kes tersebut.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan berkata siasatan terhadap pendakwah itu masih diteruskan.

"Ingin ditegaskan kes ini tidak pernah ditutup dan tidak pernah ada rujukan untuk NFA. Siasatan masih diteruskan dan pihak polis sentiasa mengalukan maklumat-maklumat bagi membantu siasatan," katanya.

Pada 1 Oktober lalu, Ebit Lew dipanggil ke Ibu Pejabat Polis Bukit Aman bagi diambil keterangan. Pendakwah berusia 37 tahun itu hadir bersama isterinya untuk disoal siasat Bahagian Siasatan Jenayah Seksual, Wanita dan Kanak-Kanak (D11), JSJ Bukit Aman.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERJELASAN AFIFAH - ALIFF AZIZ KATA MENGARUT, TAK MASUK AKAL

Kita semua mengetahui bahawa pelakon Afifah Nasir telah mengadakan sidang akhbarnya, semalam bagi menjelaskan segala-galanya.

Bagaimanapun, penyanyi dan pelakon Aliff Aziz mendakwa penjelasan teman gandingannya dalam drama 'Izinkan Aku Mencintaimu' itu mengarut.

"Afifah ada menyebut dirinya menjadi mangsa keadaan apabila pihak produksi menyuruhnya melayan kerenah dan bermanja dengan saya.

"Dia cakap ini dapat beri mood dan saya akan datang ke lokasi penggambaran untuk melunaskan baki penggambaran.

"Jika betul apa yang dikatakan itu, saya mahu bertanya, berapa usia Afifah hingga tak boleh tentukan apa yang betul atau salah.

Klik untuk gambar besar

"Dia bukan belasan tahun hingga perlu mengikut telunjuk orang dengan alasan kononnya nak membantu produksi melunaskan penggambaran dengan segera.

"Usia saya 26 tahun dan Afifah sudah 24 tahun... Beza usia kami hanya dua tahun. Sejauh mana dia boleh berkorban jika benar dakwaan pihak produksi meminta dia buat begitu dan begini untuk saya?.

"Jangan guna alasan kononnya masih baru dalam dunia seni. Bukan dia tak dibayar untuk berlakon. Dia ada hak menolak perkara yang bertentangan dengan kemahuan dirinya," katanya.

Dalam pada itu, Aliff berkata, secara logik, jika dirinya bermasalah, mengapa pihak produksi tidak mengambil sebarang tindakan.

"Saya tak perlu nak selamatkan diri dengan membabitkan orang lain. Saya sendiri mengaku silap sebelum ini dan meminta maaf kepada isteri, keluarga, peminat dan semua pihak atas khilaf yang dilakukan.

"Saya fikir Afifah akan matang berdepan hal ini. Saya dan dia tahu perkara sebenar seperti apa yang saya tegaskan sebelum ini.

"Apabila saya teliti semula kenyataan Afifah semalam, memang ada yang tak masuk akal. Apa yang terjadi adalah hal peribadi, tak perlu babitkan produksi yang beri rezeki. Jangan nak tegakkan benang yang basah," ujarnya.

Tambah Aliff, sejak mula berlakon, dia tidak pernah berdepan isu besar misalnya, tidak datang ke set hanya kerana teman gandingan menimbulkan masalah.

"Malah jika saya bermasalah tak datang set sehingga lapan hari atau lambat sekalipun, pihak produksi boleh hubungi saya. Mereka boleh saman dan bertindak jika saya tak melunaskan komitmen yang sudah dipersetujui," katanya.

Mengenai permohonan maaf Afifah kepada isterinya, Bella Astillah kerana membiarkan tangannya dipegang ketika mereka berada di pusat karaoke, Aliff mempersoalkan motif Afifah.

"Dia (Afifah) patungkah hingga membiarkan tangannya dipegang saya? Bukan dia tak boleh menepis atau menolak tangan saya.

"Malah Afifah ada menerima kiriman WhatsApp daripada isteri saya pada sebelah pagi sebelum insiden kantoi di pusat karaoke itu. Namun, Afifah pergi juga pusat karaoke terbabit.

"Saya terima hukuman 'cash' kerana perkara itu diketahui isteri hingga kantoi pada petang sama. Sedangkan Afifah terus berdolak dalik hingga membabitkan seorang lagi pelakon iaitu Allana Amir yang kononnya akan turut bersama kami di pusat hiburan itu," jelasnya.

Aliff turut mempersoalkan bukti rakaman perbualan kakak Afifah iaitu Anzalna dengan individu yang didakwa bekerja dengan syarikat produksi drama berkenaan.

"Saya fikir siapa saja boleh 'berlakon' menjadi pekerja produksi itu hingga rakaman diperdengarkan kepada wartawan tetapi tidak boleh dirakam semula oleh media atas alasan bimbang kenyataan disalah guna dan menjejaskan reputasi.

"Kalau rasa betul kenapa tak didedahkan saja identiti individu yang dimaksudkan. Afifah juga ada bangkitkan soal perundangan dan dia ada bukti yang kukuh jika apa-apa terjadi. Saya juga boleh berbuat demikian kerana sudah berunding soal itu," ujarnya.

Aliff turut mempersoalkan bagaimana Allana sebagai pelakon yang baru dikenali Afifah, boleh tampil memberi penjelasan pada sidang akhbar semalam.

"Apa masalah Allana sebenarnya? Bukan dia ada setiap hari di set penggambaran pun. Apa yang dia cuba lakukan saya kurang pasti atau mungkin cuba mengambil kesempatan untuk jadi popular dengan kontroversi ini," katanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TETAP FAILKAN CERAI - SERINA & SUAMI BERBAIK DEMI ANAK-ANAK

Gambar sekeluarga termasuk suami, Gavin Edward O’luanaigh atau nama Islamnya, Salahudin Ghafar yang dimuatnaik oleh Serina Redzuawan, 35, semalam itu mengundang tanggapan ramai mengatakan mereka sudah berbaik.

Ini kerana, mereka empat beranak kelihatan penuh dengan senyuman di wajah mereka seakan tiada sebarang kemelut rumah tangga yang berlaku.

Bagaimanapun, Serina memberitahu hubungan baik mereka berdua hanya kerana anak-anak dan Serina tetap akan meneruskan perceraian dengan Salahudin.

"Selepas saya muatnaik gambar tersebut, memang ada komen pengikut yang beranggapan kami sudah berbaik dan tidak akan bercerai. Tetapi, hakikatnya tidak seperti itu.

"Gambar tersebut diambil ketika kami sekeluarga berada di sekolah anak-anak bagi menghadiri aktiviti yang dianjurkan pihak sekolah," katanya.

Serina dan Salahudin bernikah pada 1 Januari 2010 dan dikurniakan dua cahaya mata, Tristan Tareef, 6, serta Isabella Saffiya, 5.

Klik untuk gambar besar

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


7 GAMBAR - AKHIRNYA ROSMA AF1 HAMIL SEMULA

Kita sedia maklum yang Rosma AF1 (Rosmayati Sidik) telah mempunyai seorang anak lelaki bernama Muhammad Amzar Danish, 4, hasil perkahwinannya dengan Khai AF1 (Khairul Nizam Mohamad). Malah berita sedih mengenai anak ke-2 yang keguguran juga membuat mereka terus tabah.

Dan hasil ketabahan tersebut, Rosma kini dikhabarkan hamil semula. Namun entah berapa bulan usia kandungan tersebut, kami kurang periksa. Yang pasti, ia satu khabar gembira bagi peminat pasangan ini. Tahniah!


SUHAIMI SAAD JELAS SEBAB TAK BELIKAN ANAK TELEFON: "TIADA KEPERLUAN UNTUK PDPR... ADA KESAN RADIASI"

"Ramai tahu anak SS (Suhaimi Saad) tak ke sekolah dan mereka belajar secara homeschooling di rumah. Jadi mereka tiada keperluan sangat untuk PdPR atau untuk hubungi ibu ayah semua. Pergi mana-mana pun dan ibu ayah, jadi tak ada keperluan sangat.

"Tapi mereka boleh guna telefon ibu ayah dengan pantau semua kalau nak tengok YouTube or nak belajar," itulah kata penyanyi nasyid Suhaimi Saad yang tampil menjelaskan buat ketika ini kesemua anak-anaknya tidak mempunyai keperluan untuk ke sekolah memandangkan mereka belajar secara 'homeschooling'.

Suhaimi atau mesra disapa sebagai SS, turut berkongsi tips dalam menjaga anaknya daripada terpengaruh dengan penggunaan gajet melampau. Perkongsian itu dibuat Suhami menerusi satu posting di akaun TikToknya.

Tambah bekas anggota kumpulan In-Team ini, dia juga sedar penggunaan gajet khususnya telefon pintar mempunyai beberapa kesan buruk.

"Kita tahu yang telefon ni ada kesan radiasi tak berapa elok untuk anak-anak. Kalau budak-budak tengok seronok TikTok, game, jadi minat untuk belajar tu kurang. Tapi InsyaAllah, bila sampai masa dan keperluan SS akan belikan," ujarnya.

Untuk makluman, Suhaimi berkahwin dengan Ina Naim pada 12 Ogos 2007 dan dikurniakan 4 orang cahaya mata iaitu Ehmad Hadie Elfardie, Sallman Elkhoyri, Phyrosh Elfadwah dan Nur Layla Elghufrony.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA BAKAL LANJUTKAN PELAJARAN DI UTP - ZIANA ZAIN SEBAK PERTAMA KALI BERPISAH

"Ammar baru sahaja menerima tawaran untuk melanjutkan pengajian ke UTP, minggu lalu Walaupun teruja, tetapi timbul juga perasaan sedih. Bayangkan selama ini semua anak-anak saya duduk di bawah ketiak saya. Jadi apabila terpaksa berpisah lama dengan anak, tentu saya rasa sedih.

"Nak cakap pasal perkara ini pun, saya boleh menangis. Walhal anak cuma nak pergi sambung belajar, bukannya pergi berperang," demikian tutur penyanyi Ziana Zain yang sebak mengenangkan berpisah dengan anak keduanya, Muhammad Ammar, 18, yang bakal melanjutkan pelajaran di Universiti Teknologi Petronas (UTP), Seri Iskandar, Perak, Januari ini.

Kata Ziana, 54, perasaan sedih itu berikutan kali pertama anak kedua akan tinggal berjauhan dengannya untuk satu tempoh yang agak lama, selain mengakui ketiadaan anak bujangnya itu menyebabkan dia 'patah' kaki dalam bab menguruskan kerja rumah.

'Ammar banyak membantu saya terutama dalam bab elektrik dan internet. Selalunya kalau saya ada masalah dalam dua perkara itu, saya akan minta pertolongan Ammar. Manakala abangnya, Muhammad Aiman banyak menolong segi mengemas dan membasuh," ujar penyanyi lagu 'Madah Berhelah' ini.

Klik untuk gambar besar

Selain Aiman dan Ammar, Ziana turut dikurniakan dengan cahaya mata kembar iaitu Muhammad Ariel dan Siti Nur Kaseh yang kini berusia 13 tahun.

Mengulas kehadiran 2023 yang bakal menyingkap tirainya esok, Zaian atau nama sebenarnya Siti Roziana Zain berharap, impiannya untuk mengadakan konsert solo akan tercapai.

"Saya sangat bersyukur kerana 2022 banyak mengurniakan rezeki buat saya, termasuk dari segi persahabatan dan kesihatan. Tahun ini, impian saya untuk mengadakan konsert bersama Anuar Zain sudah tercapai dan saya harap tahun depan, saya dapat mengadakan konsert solo pula," pinta Ziana.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU BUANG MASA, ASYIK BERMURUNG - HARUN HASHIM BANTU ISTERI BERNIAGA

Pelakon veteran, Harun Hashim, 65, yang dikenali dengan pelbagai watak utama termasuk antagonis, kini sedang mengusahakan restoran di Batu Caves Centerpoint sejak seminggu lalu.

"Daripada duduk termenung fikir tiada kerja, baiklah saya berniaga. Saya buat keputusan ini kerana sebelum kita kena Perintah Kawalan Pergerakan (PKP), dah memang tak dapat berlakon. Jadi, saya tak mahu buang masa dengan asyik bermurung.

"Saya minat berniaga dan isteri pun pandai memasak. Jadi, kami jual makanan barat dan tempatan seperti pecal kerana sebelum ini pun, isteri ada kedai di Shah Alam. Apabila saya sakit misteri sekitar 1993 lalu, dia terpaksa berhenti berniaga untuk menjaga saya sehinggalah sembuh.

Klik untuk gambar besar

"Isteri akan uruskan kedai ini kerana dia juga suka berniaga. Alhamdulillah, setakat ini kedai kami mendapat sambutan yang baik terutama daripada rakan-rakan artis.

"Selepas ini saya bercadang nak buka cawangan kedai di Sentul pula, selain kami pun ada berniaga secara 'online'. Syukur, ada ramai pelanggan yang buat tempahan untuk kenduri arwah dan lain-lain," kata Harun.

Berkenaan kerjaya seni pula, Harun memberitahu yang dia akan kembali berlakon apabila keadaan kembali stabil: "Untuk tawaran berlakon memang ada diterima iaitu penggambaran bagi dua drama dan satu telefilem tapi semuanya ditunda akibat PKP sebelum ini," jelasnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKITI VIRUS KENCING TIKUS - SUAMI YASMIN HANI TERSELAMAT

Terselamat daripada penyakit yang dipercayai boleh membawa maut!

Demikian berita terbaru yang disampaikan oleh suami Yasmin Hani iaitu Sha'arin yang baru-baru ini dijangkiti virus kencing tikus. Namun setelah mendapatkan rawatan, doktor akhirnya telah mengesahkan yang dia kini beransur pulih dan dibenarkan keluar hospital.

"Sebenarnya Sha’arin baru saja keluar dari hospital Rabu lepas dan Alhamdulillah doktor telah mengesahkan keadaannya kini beransur pulih, bagaimanapun perlu konsisten dengan ubat-ubatan yang diberikan.

Klik gambar untuk size besar

"Saya agak terkejut kerana balik ke rumah saja saya lihat dia mengigil tak tentu arah dan suhu badannya meningkat. Saya terus membawanya ke hospital," kata Yasmin yang pada awalnya mendapati Sha'arin deman panas setelah suhu badannya itu meningkat sebelum membawanya ke Hospital Prince Court.

Menjawab soalan lain, Yasmin bagaimanapun tidak pasti bagaimana Sha’arin boleh terkena virus itu. Dia sekeluarga kini mengambil langkah berhati-hati terhadap makanan dan minuman yang mahu diambil.

Sementara itu, Sha’arin yang ditemui media di gymnasium Celebrity Fitness melahirkan rasa syukur kerana kembali sihat. Dalam hal ini, dia sedar bahawa virus berkenaan dipercayai boleh membawa maut sekiranya tidak dikenal pasti dan dirawat lebih awal.

"Syukur Alhamdulillah saya terselamat kerana bertindak dengan cepat. Sekarang saya tak sabar untuk menjalani senaman di gimnasium seperti sedia kala," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BERHIJAB SEJAK RAMADAN LALU - APRENA MANROSE MASIH 'KUNCI MULUT', RISAU IMAN TURUN NAIK

"Jika boleh, saya tidak mahu terlalu menguar-uarkan mengenai perubahan imej (berhijab). Biarlah orang nampak dan nilai, asalkan bukan datang daripada mulut saya. Bukan apa, saya bimbang andai berubah hati, sedangkan saya sibuk berkongsi mengenai perubahan diri. Untuk kekal istiqamah bukan mudah.

"Lagipun, saya hanya manusia biasa, masih belajar dan berubah secara perlahan-lahan. Saya risau iman turun naik, jadi lebih baik tidak berbicara secara terbuka. Biarlah perjalanan penghijrahan ini nampak perlahan. Apa yang boleh dikatakan, saya masih belajar untuk menjadi insan yang lebih baik.

"Secara kebetulan, pelaksanaan Pelan Pemulihan Negara (PPN) pada Ramadan lalu. Oleh kerana tidak terikat dengan penggambaran, saya mengambil peluang belajar berhijab. Sepanjang sebulan, saya akan berhijab jika hendak ke mana-mana. Pada Syawal, saya rasa lain macam apabila tidak bertudung ketika mengambil gambar bersama suami dan keluarga.

"Jadi, saya menyarungkan tudung ketika bergambar. Namun, saya masih terikat dengan beberapa tawaran lakonan yang diterima sebelum berhijab. Nak atau tak nak, saya kena tepati perjanjian yang dipersetujui lebih awal. Allah permudahkan perjalanan saya berhijrah. Setakat ini, apabila saya beritahu mahu memakai tudung ketika penggambaran, tidak siapa membantah.

Klik untuk gambar besar

"Saya percaya apabila ada niat mahu berubah, Allah jentik perasaan insan di sekeliling saya. Semua ini juga berkat sokongan ayah dan suami yang tidak putus-putus berdoa agar saya terbuka hati berhijab. Jadi, perasaan saya makin kuat mahu berubah," ujar pelakon Aprena Manrose, 28, yang dijentik pintu hati untuk berubah sepenuhnya dengan mengenakan hijab, sejak Ramadan lalu.

Sungguhpun begitu, pelakon yang melonjak populariti menerusi drama 'Tiada Arah Jodoh Kita' itu enggan terlalu berkongsi mengenai perubahan dirinya. Hingga kini, Aprena masih mengunci mulut biarpun semakin selesa berkongsi foto berhijab dalam laman Instagram (IG).

Secara jujurnya, anak bongsu pasangan selebriti, Allahyarham Rosnah Mohd Noor dan bekas penyanyi dangdut, Iwan itu berkata, dia kurang selesa apabila diajak berbicara mengenai penghijrahannya. Sebaliknya, mahu peminat menyedari perubahan imejnya tanpa perlu mencanangkan kepada khalayak.

Lima tahun bergelar isteri, namun belum dikurniakan zuriat, wanita kelahiran Kota Bharu, Kelantan itu akui, sudah penat menjawab persoalan mengenainya. Bagaimanapun, Aprena tidak sesekali melenting, biarpun hatinya sedikit terguris.

Bukan tidak mencuba, Aprena atau nama sebenarnya, Wan Syahera Putri Aprena Wan Syahman, pernah mendedahkan menjalani rawatan kesuburan pada Jun lalu. Namun, buat masa ini, belum bersedia berkongsi secara terperinci mengenai proses rawatannya.

"Saya ada menjalani rawatan kesuburan ketika PPN ketika kerja penggambaran dihentikan. Jadi, saya mengambil peluang untuk menjalani rawatan. Allah juga menyusun cantik perjalanan hidup saya.

"Sebaik pelaksanaan PPN berakhir, rawatan itu juga selesai, jadi saya boleh kembali bekerja. Tetapi, saya belum bersedia bercerita secara terperinci. Insya-Allah, saya akan berkongsi apabila tiba masa yang sesuai," kata isteri kepada Mohd Afiq Hazman itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - RAGAM HELMI GIMMICK BAKAL 'EXAM' DI OUM

"Ya Allah bantu lah Hamba mu. Dah nak exam. Baru kelangkabut pergi library. Namun aku punyo hati dan semangat. Untuk terus belajar!!!! Tkasih rakan2 OUM yg memberi sokongan!!! Esei kuek kan semangat," begitulah ragam Helmi Gimmick yang kini sedang melanjutkan pelajarannya di Open University Malaysia.

Bak kata orang kita, 'tuntutlah ilmu dari buaian hingga ke liang lahad'. Mungkin kata-kata inilah yang menjadi semangat dan pegangan buat Helmi. Syabas diucapkan!

Klik gambar untuk size besar

Helmi Gimmick dan keluarganya sambut raya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ANAK-ANAK AZIZ M. OSMAN BERSAMA BABY BARU

Alangkah gembiranya anak-anak Aziz M.Osman ini apabila mendapat adik baru yang comel. Lihat sahajalah aksi mereka berposing bersama adik mereka yang lahir pada Hari Raya dan Hari Merdeka baru-baru ini.
 Bayi baru Aziz iaitu Puteri Nur Azahra, merupakan anak ketujuh Aziz yang mempunyai enam orang anak hasil daripada perkahwinan terdahulu. Tahniah Bang Aziz..!!
  Klik untuk imej besar    Info: Puteri Nurul Fatehah, Puteri Aisya Aziz, Puteri Nur Asyiqin bersama Puteri Lily    Photo: Aziz M. Osman FB    KLIK UNTUK LIHAT
GAMBAR-GAMBAR BABY AZIZ DAN LILY


MUAT NAIK FOTO TAMPIL HANYA BALUT DADA - SAKINAH KENA 'BODY SHAMING'

Menerusi perkongsian di laman Instagram baru-baru ini, pelakon Sharifah Sakinah telah memuat naik foto dirinya yang bergambar dengan sebuah lukisan kek cawan sambil memakai pakaian yang hanya menutup buah dadanya.

Gara-gara penampilannya terlalu seksi dan mencolok mata, adik kepada pelakon Sharifah Shahirah itu menjadi bualan netizen yang tampil mengkitik serta mengecam tindakan pelakon itu memandangkan dia seorang yang beragama islam.

Malah, ada juga segelintir individu yang mengambil kesempatan melakukan 'body shaming' terhadap dirinya dengan mengatakan buah dadanya kecil dan tidak mempunyai aset.

Klik untuk gambar besar

Bukan itu sahaja, rata-rata netizen turut meluahkan rasa kecewa terhadap Sakinah yang disifatkan semakin berani menggayakan penampilan yang seksi dan seakan tidak insaf dari kontroversi sebelum ini.

Meninjau di ruangan komen, disebalik kecaman dan kritikan orang ramai, ada juga yang mendoakan pelakon berusia 33 tahun itu agar menutup auratnya dengan sempurna dan kembali ke jalan yang benar.

"Semoga cepat sedarkan aurat yang didedahkan, HIDAYAH MILIK ALLAH..." - "Semoga Allah membimbing kita kembali kepada Nya Aamiin," antara petikan komen-komen pengguna Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SOROK WAJAH ANAK - PU SYED TAMPIL ULAS, KATA PENYAKIT AIN JUGA BOLEH DISEBABKAN PUJI BERLEBIHAN

"Ain ni adalah pandangan mata seseorang terhadap seseorang samada pandangan dengki atau pandangan taajub. Penyakit ni boleh datang daripada orang yang benci dengan kita dan daripada orang yang soleh.

"Bila ada orang tak tunjuk gambar anak di media sosial pada awal usia ia adalah tujuan untuk keselamatan sebab kita takut terkena penyakit Ain," demikianlah jelas Pencetus Ummah (PU) Syed yang tampil mengulas isu segelintir artis yang memilih untuk tidak mendedahkan wajah anak mereka dimana ia telah menjadi perbalahan dikalangan netizen termasuk rakan selebriti.

PU Syed memberitahu penyakit Ain ini benar-benar wujud dan boleh berlaku kepada sesiapa sahaja. Tambahnya lagi, ia bukan sahaja disebabkan pandangan orang yang mempunyai hasad dengki, malah melalui pujian juga boleh mendorong kepada penyakit ini

Ujar PU Syed, tindakan segelintir artis yang memilih untuk tidak mendedahkan wajah anak ketika bayi adalah wajar bagi mengelakkan terkena penyakit Ain.

Sebelum ini, ada segelintir netizen berasa kurang senang dengan tindakan selebriti terkenal, Noor Neelofa yang menyembunyikan wajah anaknya, Muhammad Bilal dengan meletakkan sticker pada foto yang dimuat naik di laman sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GURAU PASAL JAM ROLEX PUN JADI ISU" - ALIFF SYUKRI

Dek kerana memuatnaik video sedang makan ditengah-tengah kawasan lapang di Switzerland sambil menunjukkan jam tangan Rolex yang baru sahaja beliau beli, Datuk Aliff Syukri Kamarzaman menerima kecaman daripada netizen.

Menerusi Instagram, Aliff sempat meluahkan rasa sedih kerana dikritik gara-gara bergurau beliau mempunyai jam tangan mahal berjenama Rolex tempoh hari.

"Kenapalah orang melayu ni suka mengutuk. Saya bergurau saja pasal jam rolex tu pun boleh jadi isu gara-gara makan di lantai cuba tengok balik video tu. Kalau korang tau dan biasa ke oversea tau lah kenapa saya buat macam ni.

"Saya pergi by group lebih 13 orang kalau 12 hari nak makan kat luar mahu 70k-100k untuk makan saja jadi tak salah kan kalau saya nak berjimat," luahnya menerusi akaun Instagram mengenai kecaman yang diterimanya.

Dalam pada yang mengeji, ramai juga yang masih menyokong Aliff dan menasihatinya supaya mengabaikan sahaja mulut jahat diluar sana yang sentiasa mencari kesalahan orang lain.

Ada juga yang bangga dengan peribadi Aliff yang bersahaja dan rendah diri walaupun di negara orang.

Klik untuk gambar besar

Terdahulu Aliff telah memuatnaik sebuah video menunjukkan beliau sedang menjamu air tangan isteri yang dibekalkan lalu berhenti di tepi jalan untuk makan.

Dalam masa yang sama Aliff sempat lagi bergurau dengan haters yang mengutuknya dengan menunjukkan jam tangan mahal beliau.

Seperti biasa terus panas telinga orang Malaysia mendengarnya dan terus mendakwa sikap Aliff yang terlalu riak menunjukkan kekayaannya. Pelbagai komen panas lagi ditujukan buat usahawan ini.

Apapun empunya badan juga berkata ianya gurauan, jadi janganlah serius sangat.

www.myartis.com / Sumber: Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ULANG TAHUN PERKAHWINAN KE-14 - ADAM CORRIE UCAP TERIMA KASIH KEPADA ISTERI BENTUK PERIBADINYA SEBAGAI MUALAF

"Alhamdulillah sudah 14 tahun usia perkahwinan kami. Terima kasih Allah kerana kurniakan bidadari yang baik. Dan terima kasih bidadari saya kerana menerima lamaran saya 14 tahun yang lepas dalam keadaan saya yang baru kenal Islam, seorang selebriti, berlainan bangsa dan budaya.

"Tapi Alhamdulillah bidadari terima saya seadaanya. Malah membantu saya mendalami dan menjalani kehidupan sebagai seorang Muslim dengan baik selepas SAH menjadi suami isteri.

"Alhamdulillah.. atas berkat sabar dan saling ingat mengingati diri saya dalam semua perkara. Jatuh bangun sentiasa bersama memberi sokongan. Semoga Allah SWT memberkati rumahtangga kami sehingga ke Jannah. Aamin Allahumma Aamin. #adamcorrie ❤ @puan_fazi_fuad," tulis pelakon Adam Corrie sempena ulang tahun perkahwinannya yang ke-14 pada tangga 21 November.

Dalam hantaran yang dimuat naik di laman Instagram, Adam menyifatkan isterinya iaitu Fazeema Mohd Fuad, 44, sebagai individu penting dalam membantunya menjalani kehidupan sebagai seorang Muslim sejak memeluk agama Islam pada 2007.

Klik untuk gambar besar

Adam atau nama penuhnya Adam Corrie Lee Abdullah, 54, berkata, isterinya yang dipanggil sebagai bidadari itu cukup sabar dan tabah mendidiknya selain menerima dia seadanya.

Tambah Adam lagi, dia juga tidak menyangka isterinya sanggup menerima lamarannya memandangkan perbezaan bangsa, budaya apatah lagi dia seorang mualaf yang baharu memeluk Islam.

Atas sebab itu juga kata Adam, sehingga ke hari ini dia sentiasa bersyukur kepada Allah SWT kerana mengurniakan seorang isteri yang baik buatnya.

Dalam pada itu, Adam memberitahu, sudah banyak perkara suka dan duka dilaluinya bersama isteri namun kagum dengan kesabaran bidadari itu dalam melayari bahtera perkahwinan.

Jelas Adam, sikap saling ingat mengingati yang diterapkan dalam rumah tangga mereka juga kunci kekuatan hubungan mereka.

Untuk makluman, Adam memeluk Islam pada 13 Julai 2007 dan berkahwin dengan Fazeema setahun kemudiannya. Selepas 10 tahun menanti, pasangan itu dikurniakan seorang cahaya mata lelaki iaitu Adam Fateh Lee yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU JANJI MAK, AKU AKAN SELALU BUAT MAK BAHAGIA & 'BANGGA' DI ALAM SANA" - AERIL

Hari ini merupakan Hari Ibu dan setiap insan pasti merindui ibu masing-masing setiap ketika, apatah lagi untuk mereka yang sudah kehilangan ibu yang pergi mengadap Illahi. Walaupun perasaan itu wujud setiap masa, pastinya lebih mendalam apabila tiba Hari Ibu dan hampir semua orang menyatakan sesuatu buat ibu kesayangan.

Begitulah dengan pelakon Aeril Zafrel yang turut berkongsi sekeping gambar ibunya yang agak samar-samar menerusi laman Instagram miliknya: "Jika hari ini, mampu kudirikan emas permata dan zamrud ya'qud setinggi dirimu, sungguh tak kan pernah sama nilainya dengan cinta kasih, jasa bakti dan pengorbananmu. Rindu ini entah bagaimanalah... mahu diungkap.

"Tapi aku yakin mak, Tuhan sudah pun menjawab setiap doa dan harapan yang selalu mak panjatkan padaNya dulu. Meski semuanya itu tak dapat kukongsikan pada mak, namun aku percaya mak ada selalu menatap aku dari jauh," tulis Aeril penuh syahdu.

Klik untuk gambar besar

Tambah Aeril, dia kini bahagia dan penuh dengan rasa cinta bersama isteri dan cahaya mata sepertimana yang pernah diajar oleh ibu tentang makna kasih sayang pada ayah dulu: "Aku janji mak, aku kan selalu membuat mak bahagia dan 'bangga' di alam sana. Semoga Tuhan istiqomahkan aku di 'jalan keindahan' ini untuk menitip mahligai buat mak dan ayah di sana.

"Nanti bila tiba masanya anakmu 'pulang' bisa masuk ke mahligai itu pula. Mudah-mudahan ALLAH izinkan aku menjadi anak yang 'berkhidmat' padamu dari dunia hingga ke surga!" kata Aeril lagi yang berkahwin dengan pelakon Wawa Zainal pada tahun 2013 dan kini dikurniakan dengan tiga orang cahaya mata.

www.myartis.com / Sumber & foto: Astro Gempak & Instagram Aeril Zafrel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 POSITIF COVID-19 - JUREF LATIFF MINTA TIDAK TUDING JARI TERHADAP PRODUKSI 'DEMI'

Umum sedia maklum mengenai lapan daripada mereka membabitkan pengarah, penolong pengarah, jurukamera, kakitangan bahagian pakaian dan solekan termasuk pelakon utamanya, Puteri Aishah dan pelakon pelakon kanak-kanak, Puteri Rayyana Rayqa, 6, yang menjalani penggambaran drama 'Demi' di Inverness, Scotland pada 31 Mac lalu itu disahkan positif Covid-19.

Presiden Persatuan Penerbit Malaysia (PVTM), Datuk Jurey Latiff Rosli meminta supaya tiada pihak menuding jari terhadap produksi drama 'Demi'. Jurey ketika dihubungi berkata, beliau bersimpati dengan apa yang sudah berlaku dan mendoakan mereka segera pulih serta kembali sihat:

"Saya memang tahu kru produksi drama Demi terbitan Elisa Vision Sdn Bhd ke Scotland pada 9 Mac lalu untuk melakukan penggambaran drama 26 episod untuk RTM. Pada saya, mereka bukan degil atau ingkar tetapi semuanya dibuat mengikut kontrak yang sudah dipersetujui dengan stesen TV.

"Ditambah, mengambil kira juga jadual artis dan aktiviti penggambaran di sana. Perlu diketahui, perancangan penggambaran di luar negara selalunya sudah dibuat beberapa bulan lebih awal dan ketika itu wabak Covid-19 pun belum menular dalam negara seteruk ini," Ujarnya.

Menurut Jurey, pada awal Mac lalu aktiviti penggambaran drama masih dijalankan seperti biasa dalam negara sehinggalah arahan Perintah Kawalan Pergerakan (PKP) diumum kerajaan berkuat kuasa pada 18 Mac lalu.

"Beberapa hari selepas PKP dikuat kuasa di negara ini, saya ada berhubung dengan pihak produksi berkenaan di Scotland menerusi WhatsApp bertanya keadaan mereka dan meminta supaya pulang ke tanah air segera. Ketika itu, saya dimaklumkan mereka semua sihat dan masih sibuk menjalankan aktiviti penggambaran drama kerana di Scotland pun tidak dikeluarkan perintah larangan bekerja ketika itu," jelasnya.

Jurey berkata, beliau tetap mengingatkan pihak produksi berkenaan supaya meminta semua orang memakai topeng penutup hidung dan mulut, menjaga jarak sosial masing-masing, utamakan kebersihan dan kerap mencuci tangan.

"Saya juga tegaskan kepada mereka supaya dapat pulang segera ke tanah air sebelum kerajaan mengumumkan penutupan semua laluan keluar dan masuk negara melalui pengangkutan udara. Nak cakap lebih pun, mereka semua sudah ada di sana (Scotland). Namun, saya tetap yakin pihak produksi sudah melakukan sebaik mungkin dalam menjaga kebajikan artis dan kru produksi sepanjang di luar negara," katanya.

Ditanya juga tindakan selanjutnya PVTM, Jurey berkata, beliau akan mengadakan perbincangan dengan stesen TV selepas ini kerana wabak Covid-19 yang menular meninggalkan kesan besar pada industri dan ekonomi.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMMA MAEMBONG PAKAI LOKET TULISAN JAWI - NETIZEN PERTIKAIKAN

Apa saja yang dikongsikan oleh pelakon Emma Maembong yang tidak lagi berhijab sejak Februari lalu itu di laman Instagram pasti akan menjadi perhatian ramai. Apa yang pasti, sudah tentu ada saja komen kecaman dilemparkan netizen terhadap Emma.

Baru-baru ini, gambar terbaru dikongsikan Emma dikritik apabila netizen mempertikaikan pelakon itu memakai loket namanya dalam tulisan jawi sedangkan dia tidak menutup aurat. Menurut netizen, gambar itu dimanis dan boleh menimbulkan salah faham terutama mereka bukan Muslim yang akan mengaitkannya dengan agama Islam. Kata netizen lagi, tulisan Jawi tidak boleh dibuat perhiasan di tubuh manusia.

Apa pun, ada yang memuji dia bertambah cantik dan fesyen yang digayakan juga menarik. Iyelah, setiap orang ada pendapat mereka masing-masing dan netizen hanya memberikan nasihat mereka sebagai peminat. Namun diharap netizen tidak membuat spekulasi mereka sendiri dan rujuk kepada yang lebih pakar berhubung perkara tersebut.

Klik untuk gambar besar

www.myartis.com / Sumber & foto: Beautifulnara & Instagram Emma Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIK DIRI DARI PERCALONAN - NABIL NAFI BAKAL UNDUR DARI BIDANG SENI

Menginjak usia 35 tahun, banyak perkara yang sudah dilalui oleh pelawak dan pengacara Nabil Ahmad dalam dunia seni tanah air. Kalau sebelum ini dia mengumumkan sudah bersara daripada menyertai mana-mana program pertandingan lawak, terbaharu dia menarik diri daripada sebarang pencalonan Anugerah MeleTOP Era 2019 (AME 2019).

Kata Nabil, dia mahu AME sentiasa bergerak ke hadapan dan enggan acara anugerah berkenaan digelar syok sendiri apabila pengacaranya sering menggondol trofi. Ditanya sama ada tindakan yang dilakukan sebagai langkah awal untuk mengundurkan diri daripada bidang seni, Nabil menafikan perkara tersebut.

Bagaimanapun katanya, dia sedang mempersiapkan diri untuk terus terlibat dalam urusan belakang tabir penerbitan dan penulisan skrip. Mahu mengembalikan era pelawak jadi penyanyi seperti Jalil Hamid, Salih Yaacob dan Ali Mamak, Nabil juga sedang berjinak-jinak dengan kerja belakang tabir.

Muncul dengan single berjudul 'Pening' baru-baru ini, Nabil bersyukur dengan sambutan peminat terhadap percubaan perdananya dalam seni suara. Misi sebenar Nabil adalah mengembalikan kegemilangan pelawak yang menyanyikan lagu berbentuk komedi seperti Jalil Hamid dan Salih Yaacob kini bermula.

Klik untuk gambar besar

"Saya memang sudah lama tidak berlakon. Sekarang ini, saya sedang mempersiapkan diri dengan ilmu belakang tabir seperti penerbitan dan penulisan skrip. Kes AME berlainan kerana anugerah ini datang daripada program MeleTOP.

"Sebenarnya, sejak tahun lepas saya sudah mula rasa sesuatu tidak kena. Mengacara program dan acara anugerah tetapi saya juga yang menang. Justeru, untuk melahirkan persaingan sihat, lebih baik saya mengacara sahaja dan tidak terlibat dengan sebarang pencalonan," jelasnya.

Ditanya adakah menarik diri daripada bertanding kerana takut tewas, bapa kepada bakal tiga cahaya mata ini memberitahu dirinya tidak terfikir sampai ke tahap tersebut.

"Tidaklah sampai ke tahap itu. Kalau bagi kategori pengacara MeleTOP, saya baru menang dua kali. Macam saya cakap, tercalon pun buat saya serba salah jadi lebih baik undur diri untuk memberi persaingan yang lebih realistik dan sihat. Pengunduran saya hanya dalam AME, untuk acara anugerah lain, saya masih mahu bertanding.

Dalam pada itu, Nabil disoal pula tidakkah dirinya takut peminat akan melupakan bahawa dia pernah bergelar pelakon selepas memutuskan untuk tidak lagi mahu berlakon. Ini kata Nabil:

"Saya tiada masalah tentang perkara itu. Saya berlakon pun bukan banyak sangat dan orang tidak ingat pun filem atau drama lakonan saya. Saya rasa kalau tidak berlakon pun, tidak memberi implikasi besar terhadap kerjaya seni saya. Fokus saya sekarang ingin mengacara," katanya.

Kerjaya nyanyian pula sedang berputik dengan kemunculan single 'Pening', ditanya bagaimana perkembangannya setakat ini dan bagaimana pula dengan skeptikal segelintir khalayak menyampah apabila anak seni yang bukan penyanyi cuba menyanyi? Nabil berkata:

"Saya sifatkan single Pening sebagai suatu kejayaan. Tidak sangka langsung lagu tersebut mendapat sambutan yang memberangsangkan daripada peminat. Sejak dilancarkan menerusi YouTube, Pening sudah mencatat lebih sejuta tontonan.

"Sebenarnya, kalau boleh saya mahu mengembalikan era kegemilangan penyanyi berstatus pelawak seperti Jalil Hamid, Ali Mamak dan Salih Yaacob. Saya menyanyi lagu yang kena dengan personaliti sendiri dan hanya untuk berseronok.

"Jika ada yang menyampah, saya perlukan orang sebegitu. Kalau mereka suka lagu nyanyian saya, sila kongsi. Kalau tidak suka pun, kongsilah juga. Kalau yang tidak suka dan tidak mahu kongsi, sila 'move on'," ujarnya.

Sementara itu, mengenai misinya untuk mengumpul aset, adakah sudah membuahkan hasil, ini jawapan pengacara program 'Gegra Vaganza' dan 'MeleTop':

"Saya masih bekerja keras untuk ke arah itu. Lagipun, ekonomi sekarang sedang merundum. Nasib baik masih dibayar gaji bulanan oleh Astro. Jadi, tiadalah risau sangat. Alhamdulillah, sudah lapan tahun saya bekerja dengan Astro," tuturnya.

www.myartis.com / Sumber & foto: Kosmo & Instagram Nabil Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK HORMAT AGAMA, SUKA PERHATIAN... HENTIKAN UPDATE DIA" - ADAM CORRIE

"Hari-hari cerita pasal dia. Cukup!!! Hentikan beri perhatian kepada sesiapa sahaja yang sengaja cetuskan kemarahan, tak menghormati agama dan sebagainya.. Jelas dia memang suka akan perhatian. Kecaman baginya adalah perhatian..

"Hentikan update posting gambar2 dan nama dia setiap hari," tulis pelakon Adam Corrie yang menyeru orang ramai agar berhenti daripada terus memberikan perhatian kepada mana-mana individu yang tidak menghormati agama.

Adam atau nama penuhnya Adam Corrie Lee Abdullah, turut menyeru agar masyarakat berhenti daripada memuatnaik sebarang gambar dan nama individu yang sengaja mengundang kecaman. Adam meluahkan hal tersebut menerusi satu entri yang dimuatnaik di Instagram miliknya. Perkongsian Adam itu kemudian menerima pelbagai respons yang bersetuju dengan apa yang disuarakannya.

Klik untuk gambar besar

"Betul tu, setuju. Lagi dilayan, lagi dia buat. - "Betul abang, lagi orang kongsi pasal dia, lagi dia suka sebab satu malaysia tumpu pada berita dia. - "Setuju, saya pun geram. Tengok pengikut dia makin bertambah ada lah - "Bila semua mata beralih kepada mereka, itulah yang dicari sebenarnya," tulis sebahagian netizen.

Biarpun tidak menyebut secara langsung nama mana-mana individu, namun entri berkenaan difahamkan mempunyai kaitan dengan isu usahawan kosmetik, Muhammad Sajad Kamaruzzaman yang menunaikan umrah dengan mengenakan telekung.

Terdahulu, Sajat atau nama sebenarnya Muhammad Sajjad Kamaruzzaman menimbulkan kontroversi apabila memuat naik gambar dan video yang memaparkan dirinya menunaikan ibdah umrah dalam keadaan dirinya menyerupai jemaah wanita.

www.myartis.com / Sumber & foto: Astro Gempak & Instagram Adam Corrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAIN DIPAKAI DIPIJAK PELAKON TAMBAHAN - CHE TA TERJATUH, KAKI TERSELIUH

"Betullah malang tidak berbau... Saya reda dengan ujian ini. Benda kalau sudah hendak jadi, apa daya kita hendak menghalangnya. Sampai berbalut lutut... Ini pengalaman pertama saya terjatuh di lokasi penggambaran," demikian kata pelakon dan usahawan, Rozita Che Wan apabila berdepan dengan ujian dimana kaki kirinya terseliuh ketika dalam penggambaran drama 'Dayang Senandung' di sebuah hotel di Puchong, petang semalam.

Dalam kejadian itu, Rozita atau mesra disapa Che Ta, terjatuh selepas seorang pelakon tambahan terpijak kainnya. Sebaik terjatuh, penerbit drama berkenaan, Zeel Production pantas membawa Rozita mendapatkan rawatan di hospital berdekatan.

"Berikutan keadaan kakinya itu, Rozita risau dengan penggambaran drama lain yang perlu dijayakannya: "Selain Dayang Senandung, saya terbabit dengan drama Juliet dan Kebaya Kasut Kanvas. Huru-haralah jadual saya selepas ini. Doktor beri cuti seminggu untuk saya berehat," katanya.

Namun, Rozita sedia berlakon jika pengarah membenarkan babak dijayakan dalam keadaan dia duduk: "Cuma saya kena tengok keadaan dan perkembangan lutut ini. Saya juga tidak mahu menyusahkan produksi dan tidak selesa bertongkat di set," katanya.

Klik untuk gambar besar

www.myartis.com / Sumber & foto: Berita Harian & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SAMAN FITNAH - LINDA RAFAR LANTIK PEGUAMBELA

Bagi kes saman fitnah melibatkan dirinya dengan sebuah badan bukan kerajaan (NGO), Delegasi Jururawat Malaysia (DON), penyanyi dan pelakon Linda Rafar telah melantik peguambela, Nurul Hafidzah & Associates, Advocates & Solicitors.

Dalam satu kenyataan media yang dikeluarkan firma guaman tersebut, mereka mengumumkan sudah dilantik sebagai konsultan berkaitan undang-undang kepada Linda berkuatkuasa semalam.

Tindakan berkenaan adalah tindak balas kepada notis tuntutan permohonan maaf dan saman malu kerosakan disebabkan fitnah yang berlaku sebelum ini.

"Anak guam kami menafikan segala tuduhan dan sedang mempertimbangkan tindakan undang-udang sepatutnya berhubung fitnah tidak bertanggungjawab yang telah memburukkan reputasinya," ujar peguam yang mengetuai kes terbabit, Nurul Hafidzah Hassan.

Klik untuk gambar besar

Sebelum ini, sebuah akaun Facebook, Delegation of Nurses (DON), memuatnaik notis tuntutan mahkamah kepada anggota kumpulan Elite ini agar memohon maaf kepada jururawat dalam tempoh tujuh hari.

Notis itu dihantar melalui dua kaedah iaitu pemberian tangan dan secara hantaran 'avis de réception' (pos berdaftar). Notis itu antara lain menuntut permohonan maaf dan gantirugi yang perlu dilaksanakan Linda dalam masa tujuh hari.

Terdahulu, Linda memuat naik keluhan hatinya terhadap layanan seorang jururawat yang didakwanya biadap di sebuah hospital di Shah Alam ketika merawat Allahyarhamah ibunya, Rasimah Abd Rahman. - K! ONLINE

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::